El temps a Palamós: de febrer 2019\nDilluns 25 de febrer: anticicló ferm i la temperatura màxima torna a pujar\nTemps assolellat i núvols alts, el passats dilluns 25 de febrer a les 14:30h. Font: http://palamos.cam\nEl passat dilluns 25 de febrer, el mercuri va recuperar posicions després de la baixada que va experimentar la temperatura màxima durant el cap de setmana.\nEl temps assolellat, la presència de vent reescalfat durant algunes estones i l'entrada d'una massa d'aire menys freda a uns 1500 metres, amb isotermes de 6,6 ºC a 850 hPa (el diumenge hi havien hagut isos de 4,1 ºC), va deixar molts valors de 18 a 19 ºC, especialment cap a l'interior de la comarca. En aquest sentit, veiem que a La Bisbal d'Empordà van tenir una màxima de 19,1 ºC, 18,8 ºC a Les Olives, 18,4 ºC a Monells, 18,4 ºC a Calonge, 18,2 ºC a Castell d'Aro, 17,6 ºC a Sobrestany i 17,5 ºC a Bellcaire d'Empordà. No obstant això, el vent de mar va mantenir el termòmetre a ratlla a la nostra vila, amb "només" 14,7 ºC de màxima al nucli antic de Palamós.\nD'altre banda, la bonança que vàrem tenir al migdia no es va traslladar pas en hores nocturnes, ja que a primeres hores del matí i a partir de la posta de sol la temperatura fou força freda.\nEl cel serè, la manca de vent i l'aparició del fenomen de la inversió tèrmica, van fer que a les planes i fondalades de l'interior del Baix Empordà hi hagués alguna feble gelada, amb els -0,3 ºC de Monells com a mínima més freda.\nA Palamós, la mínima va descendir 2,5 ºC respecte el diumenge (diumenge 7,8 ºC i dilluns 5,3 ºC).\nLa posta de sol del passat dilluns 25 de febrer va presentar alguns núvols alts. Font: càmera web de Sant Daniel (Calonge i Sant Antoni)\nMés dades meteorològiques del passat dilluns 25 de febrer del 2019 a Palamós., temperatura màxima 14,7 ºC (17,0 ºC al passeig del Mar), mínima 5,3 ºC (4,8 ºC al passeig del Mar).\nEstat del cel dominat pel sol., al matí vàrem tenir cel ras., a partir del migdia van anar arribant bandes de núvols alts, amb de 1/8 a 4/8 Ci i Cc., mala visibilitat del paisatge per presència de boirina i/o calitja.\nVent: fins les 10:00h s'observà vent del NO i ONO, a 2-5 km/h de mitjana o hi hagué vent en calma., a partir de llavors va bufar vent de direcció O, SO i SSO, a 2-5 km/h de mitjana o s'aprecià vent en calma., a partir de les 12:00h hi va haver vent de component E i ESE, a 5-10 km/h de mitjana., a partir de les 16:00h s'aprecià vent del S, SSO i SO, a 5-10 km/h de mitjana., a partir de les 18:30h bufà vent del S i SSO, a 2-5 km/h de mitjana o vàrem tenir vent en calma., a partir de les 22:00h va bufar vent del ONO, a 2 km/h de mitjana o va haver-hi vent en calma.\nEstat de la mar amb marejol, mar de fons del E., mar endins hi havia maror (onatge sig. de 1,05 metres a les 07:00h davant del cap de Begur, de 0,82 metres a les 12:00h i de 0,7 metres a les 18:00h)., alçada màxima de l'onatge 2,34 metres a les 02:00h.\nPressió atmosfèrica màxima 1033 hPa, mínima 1029 hPa. Humitat relativa màxima 91 %, mínima 60 %. (Dades de meteoclimatic.com i Puertos del Estado)\nTemps assolellat i núvols alts, el passat dilluns 25 de febrer a les 14:47h. Font: càmera web de Sant Daniel (Calonge i Sant Antoni)\nSi analitzem la temperatura màxima que va tenir lloc el passat dilluns 25 de febrer al Baix Empordà, es veu que els registres van pujar amb major o menor empenta a totes les poblacions, respecte el diumenge.\nPer exemple, a La Bisbal d'Empordà la màxima va ascendir 2,7 ºC respecte el dia anterior, a Castell d'Aro ascendí 2,4 ºC i a Torroella de Montgrí va pujar 2,0 ºC.\nEn aquest sentit, els 19,1 ºC de La Bisbal d'Empordà van ser la màxima més alta del dia, per contra, els 14,7 ºC de Palamós foren la màxima més baixa.\nSi ens fixem en la temperatura mínima, podem observar un descens més o menys marcat en totes les estacions meteorològiques, respecte el diumenge.\nPer exemple, a La Bisbal d'Empordà la mínima va descendir 2,9 ºC respecte el dia abans, a Torroella de Montgrí descendí 2,4 ºC i a Monells va baixar 1,8 ºC.\nA Palamós baixà 2,5 ºC.\nEls -0,3 ºC que hi van haver a Monells van ser la mínima més baixa de la jornada, per contra, els 5,3 ºC de Palamós i de Sant Feliu de Guíxols es quedaren com a mínima més elevada. Dades de Meteoclimatic i Meteocat\nMàximes registrades el passat dilluns 25 de febrer al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nLa Bisbal d'Empordà 19,1 ºC (0,4 ºC)., Monells 18,4 ºC (-0,3 ºC)., Castell d'Aro 18,2 ºC (2,4 ºC)., La Tallada d'Empordà 17,3 ºC (0,2 ºC)., Torroella de Montgrí 17,1 ºC (0,5 ºC).\nDiumenge 24 de febrer: la temperatura baixa i mar de fons de llevant\nMapa d'alçada significant de l'onatge i la seva direcció, del passat diumenge 24 de febrer a les 13:00h. Veiem forta maror, amb onades de 1,6 a 2,5 metres d'alçada a la Costa Brava.\nEl passat diumenge 24 de febrer ens va portar algunes novetats dins d'aquesta situació meteorològica tan ensopida que ens afecta.\nTot i que l'anticicló ens abraçava de ple, amb un màxim de 1033 hPa i un mínim de 1030 hPa, l'estat de la mar es va veure força alterat, la qual cosa va espatllar més d'una uriçada.\nTal com podeu veure al mapa de més avall, el potent anticicló europeu es va posicionar de forma allargassada, en un marcat eix est-oest, a més, al sud de Malta hi havia localitzada una pertorbació mediterrània molt activa que hi generava un temporal marítim excepcional.\nAquesta situació sinòptica va fer que les isòbares es trobessin bastant juntes i que tinguessin un llarg recorregut per sobre del Mediterrani. Això va generar un intens onatge de mar de fons que arribà fins a la Costa Brava, amb onades de 1,6 a 2,5 metres d'altura. Al litoral de Palamós s'apreciaren onades de 1,5 metres d'alçada, amb alguna onada intercalada de 2 metres.\nL'altra novetat dins del panorama meteorològic, va ser l'aparició d'una certa normalització de la temperatura màxima.\nLa presència d'un lleu flux de component est en superfície, afegit a l'entrada d'isotermes de 4,1 ºC a 850 hPa (el dia abans hi havien isos de 8,3 ºC), segons el radiosondatge de Barcelona de les 12:00h, van fer que l'estació meteorològica situada al nucli antic de Palamós enregistrés una temperatura màxima de 14,1 ºC, quan el dia anterior hi havien hagut 17,8 ºC\nMapa de pressió en superfíce del passat diumenge 24 de febrer a les quatre de la matinada. Veiem la situació anteriorment descrita.\nMés dades meteorològiques del passat diumenge 24 de febrer del 2019 a Palamós., temperatura màxima 14,1 ºC (16,7 ºC al passeig del Mar), mínima 7,8 ºC (7,6 ºC al passeig del Mar).\nEstat del cel: a primeres hores del matí hi van haver 0/8, boirina., al matí-migdia s'observaren de 0/8 a 1/8 Sc i St., a la tarda hi va haver cel ras.\nVent: fins les 10:00h va aparèixer vent del N i NNO, a 5 km/h de mitjana., a partir de llavors va bufar vent del NE, ENE, E i ESE, a 5-10 km/h de mitjana., a partir de les 16:30h bufà vent del S i SSO, a 5 km/h de mitjana., a partir de les 20:00h s'observà vent de direcció NO i ONO, a 2-5 km/h de mitjana.\nEstat de la mar amb forta maror, mar de fons del ENE, ones de 1,5 metres., mar endins també hi havia forta maror (onatge sig. de 1,88 metres a les 08:00h davant del cap de Begur, de 1,99 metres a les 12:00h i de 1,76 metres a les 18:00h)., alçada màxima de l'onatge 3,52 metres a les 14:00h i a les 17:00h.\nPressió atmosfèrica màxima 1033 hPa, mínima 1030 hPa. Humitat relativa màxima 93 %, mínima 63 %. (Dades de meteoclimatic.com i Puertos del Estado)\nBoirina als contraforts de les Gavarres, el passat diumenge 24 de febrer a primeres hores del matí. Font: càmera web de Sant Daniel (Calonge i Sant Antoni)\nTemps assolellat i algun núvol baix anecdòtic, el passat diumenge 24 de febrer al matí. Font: càmera web de Sant Daniel (Calonge i Sant Antoni)\nEn un altre ordre de coses, si mirem detalladament la temperatura màxima assolida el passat diumenge 24 de febrer al Baix Empordà, es veu com va baixar amb més o menys força a totes les estacions meteorològiques, respecte el dissabte.\nPer exemple, a Castell d'Aro la màxima va descendir 5,6 ºC respecte el dia abans, a La Tallada d'Empordà descendí 3,1 ºC i a Torroella de Montgrí baixà 3,0 ºC.\nA Palamós va baixar 3,7 ºC.\nEn aquest sentit, els 17,1 ºC de Calonge van ser la màxima més alta del dia, en canvi, els 14,1 ºC de Palamós van ser la màxima més baixa.\nPer acabar el resum meteorològic, només falta afegir que la temperatura mínima va tenir comportaments diferents segons l'indret que mirem.\nA La Tallada d'Empordà la mínima va ascendir 1,0 ºC respecte el dia anterior i a La Bisbal d'Empordà ascendí 0,9 ºC, per contra, a Torroella de Montgrí va baixar 0,6 ºC i a Castell d'Aro baixà 0,3 ºC.\nA Palamós la mínima fou 1,1 ºC més baixa.\nEls 1,5 ºC que hi van haver a Monells foren la mínima més baixa de la jornada, per contra, els 7,8 ºC de Palamós es quedaren com a mínima més alta. Dades de Meteoclimatic i Meteocat\nMàximes registrades el passat diumenge 24 de febrer al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nMonells 16,8 ºC (1,5 ºC)., La Bisbal d'Empordà 16,4 ºC (3,3 ºC)., La Tallada d'Empordà 15,9 ºC (2,5 ºC)., Castell d'Aro 15,8 ºC (4,1 ºC)., Torroella de Montgrí 15,1 ºC (2,9 ºC).\nLa posta de sol amb cel asserenat del passat diumenge 24 de febrer. Font: càmera web de Sant Daniel (Calonge i Sant Antoni).\nDissabte 23 de febrer: màximes de 20-22 ºC, cel serè i vent de gregal i provences\nTemps assolellat i marejol, el passat dissabte 23 de febrer al migdia. Imatge captada des de la platja de Torre Valentina (Calonge i Sant Antoni).\nEl passat dissabte 23 de febrer, per enèssima vegada, la temperatura va ser molt més elevada del normal per l'època de l'any.\nTot i que el mercuri es va desinflar respecte el divendres, semblava que la primavera s'havia instaurat al Baix Empordà, sobretot tenint en compte que hi van haver 21,8 ºC de temperatura màxima a Calonge, 21,4ºC a Castell d'Aro, 20,1 ºC a Palamós (Passeig del Mar), 19,7 ºC a Sant Feliu de Guíxols, 19,6 ºC a Les Olives i 19,6 ºC a Sobrestany, entre d'altres registres.\nCom podeu veure, encara que el descens de la temperatura màxima fou evident respecte el dia abans (ja no hi van haver valors de 25 ºC), aquesta circumstància no es va notar en excés perquè el termòmetre venia de molt amunt.\nPer posar un exemple prou clar, la substitució del vent reescalfat de ponent del dia anterior, per vent més fresc de component nord-est i nord-nord-est, i que la massa d'aire a 850 hPa fos lleugerament més freda (el divendres hi havien isos de 9,8 ºC i el dissabte entraren isos de 8,3 ºC), va fer que Torroella de Montgrí tinguessin una temperatura màxima 6,0 ºC més baixa (divendres 24,1 ºC i dissabte 18,1 ºC).\nA Palamós la temperatura màxima va baixar 5,4 ºC (divendres 23,2 ºC i dissabte 17,8 ºC).\nPel que fa a la temperatura mínima, la presència de vent fluixet de component N, NNO i NNE en hores nocturnes, va provocar que els registres fossin més elevats. Això va evitar que pogués gelar al Baix Empordà, amb els 1,0 ºC de Monells com a mínima més freda.\nTemps assolellat i vent de gregal o provences que és aprofitat per un practicant de kitesurf, el passat dissabte 23 de febrer al migdia.\nMés dades meteorològiques del passat dissabte 23 de febrer del 2019 a Palamós., temperatura màxima 17,8 ºC (20,1 ºC al passeig del Mar i 17,9 ºC a La Fosca), mínima 8,9 ºC (8,7 ºC a La Fosca i 7,3 ºC al passeig del Mar).\nCel ras tot el dia.\nVent: fins les 11:30h hi va haver vent del N, NNO, NNE i NO, a 5-10 km/h de mitjana., a partir de llavors vent de direcció NNE i NE, a 10-15 km/h de mitjana., a partir de les 17:30h hi va haver vent del N i NNE, a 5-10 km/h de mitjana., a partir de les 18:30h s'aprecià vent del N, NNO i NO, a 5 km/h de mitjana., a partir de les 22:00h vent del N, NNO i NO, a 2-5 km/h de mitjana.\nRatxa màxima de vent 26 km/h NE.\nEstat de la mar amb marejol., mar endins hi havia maror (onatge sig. de 1,29 metres a les 07:00h davant del cap de Begur, de 0,82 metres a les 12:00h, de 0,59 metres a les 18:00h i de 0,82 metres a les 22:00h)., alçada màxima de l'onatge 2,27 metres a les 06:00h.\nPressió atmosfèrica màxima 1030 hPa, mínima 1025 hPa. Humitat relativa màxima 91 %, mínima 51 %. (Dades de meteoclimatic.com i Puertos del Estado)\nBlancalls aixecats pel vent de gregal o provences a la badia de Palamós, el passat dissabte 23 de febrer al migdia.\nSi analitzem amb atenció la temperatura màxima que va tenir lloc el passat dissabte 23 de febrer al Baix Empordà, es veu que els registres van baixar de forma destacada en totes les estacions meteorològiques que mirem habitualment.\nPer exemple, a Torroella de Montgrí la màxima va descendir 6,0 ºC respecte el dia anterior, a La Tallada d'Empordà va baixar 4,9 ºC i a Castell d'Aro baixà 3,7 ºC.\nA Palamós descendí 5,4 ºC.\nEn aquest sentit, els 21,8 ºC de Calonge van ser la màxima més alta del dia, per contra, els 17,6 ºC de Palafrugell foren la màxima més baixa.\nPer exemple, a La Bisbal d'Empordà la mínima va ascendir 1,9 ºC respecte el dia abans, a La Tallada d'Empordà va pujar 1,2 ºC i a Monells pujà 1,1 ºC.\nA Palamós ascendí 3,0 ºC.\nEls 1,0 ºC que hi van haver a Monells van ser la mínima més baixa de la jornada, per contra, els 8,9 ºC de Palamós es quedaren com a mínima més elevada. Dades de Meteoclimatic i Meteocat\nMàximes registrades el passat dissabte 23 de febrer al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nCastell d'Aro 21,4 ºC (4,4 ºC)., La Bisbal d'Empordà 19,2 ºC (2,4 C)., Monells 19,1 ºC (1,0 ºC)., La Tallada d'Empordà 19,0 ºC (1,5 ºC)., Torroella de Montgrí 18,1 ºC (3,5 ºC).\nMés fotos del passat dissabte 23 de febrer al migdia\nDivendres 22 de febrer: una calor insòlita, amb màximes de 25 ºC\nTemps assolellat i minves el passat divendres 22 de febrer al migdia.\nEl passat divendres 22 de febrer vàrem tenir una calor exageradament elevada per l'època de l'any.\nUna vegada més, el mercuri es va disparar cap amunt en aquest hivern de pà xucat amb oli que estem a punt de deixar enrera. Cal tenir present que en alguns indrets, com per exemple a Palamós i a Castell d'Aro, hi va haver una temperatura màxima 10 ºC més alta que la donada el dia anterior.\nEn aquesta ocasió, la pujada del termòmetre va superar totes les expectatives amb escreix. Això va deixar un rècord de temperatura màxima de febrer a 9 de les 144 estacions de la XEMA amb més de 10 anys de dades.\nA l'Empordà hi van haver rècords en quatre estacions: Castell d'Aro, amb 25,1 ºC, Cabanes, amb 24,7 ºC, Torroella de Fluvià, amb 24,4 ºC i Torroella de Montgrí, amb 24,1 ºC.\nA la nostra vila la temperatura també va ser inusualment elevada, amb 24,3 ºC de màxima al Passeig del Mar, 23,3 ºC a La Fosca i 23,2 ºC al nucli antic de Palamós.\nAltres valors exagerament elevats de temperatura màxima al Baix Empordà foren els 25,0 ºC de Calonge, els 24,1 ºC de Les Olives, els 23,9 ºC de La Tallada d'Empordà o els 23,8 ºC de Sobrestany, entre d'altres registres.\nAquesta temperatura tan alta va ser causada per la presència d'una massa d'aire molt més càlida del normal a uns 1500 metres, amb isotermes de 9,8 ºC a 850 hPa (dada del radiosondatge de Barcelona de les 12:00h) i a l'entrada de vent reescalfat de ponent o mestral, tot això unit al cel serè, sense oblidar-nos dels efectes del canvi climàtic (aquí també hi caldria afegir la manca de pluges dels darrers tres mesos).\nMés dades meteorològiques del passat divendres 22 de febrer del 2019 a Palamós., temperatura màxima 23,2 ºC (24,3 ºC al passeig del Mar i 23,3 ºC a La Fosca), mínima 5,9 ºC (4,9 ºC al passeig del Mar i 5,5 ºC a La Fosca).\nEstat del cel: al matí hi van haver 0/8., al migdia 0/8., a la tarda s'observaren de 0/8 a 3/8 Ci, Ac i As mirant cap a l'est i nord-est.\nVent: fins les 10:00h hi va haver vent del NO i O, a 2 km/h de mitjana o vent en calma., a partir de llavors vent del SO, a 5 km/h de mitjana., a partir de les 12:30h s'observà vent del NO i O, a 10-15 km/h de mitjana., a partir de les 14:30h hi hagué vent de direcció S, SSO i SSE, a 10 km/h de mitjana., a partir de les 18:00h va bufar vent del SSO, SO, OSO, O i ONO, a 2-5 km/h de mitjana o vent en calma.\nRatxa màxima de vent 37 km/h NO (39 km/h a La Fosca).\nEstat de la mar amb mar arrissada al matí, marejol a partir del migdia., mar endins hi havia maror (onatge sig. de 0,47 metres a les 08:00h al davant del cap de Begur, de 0,94 metres a les 12:00h i de 0,59 metres a les 18:00h)., alçada màxima de l'onatge 1,72 metres a les 11:00h.\nPressió atmosfèrica màxima 1029 hPa, mínima 1025 hPa. Humitat relativa màxima 89 %, mínima 20 %. (Dades de meteoclimatic.com i Puertos del Estado)\nCel ras i aigües cristal·lines, el passat divendres 22 de febrer a la platja de La Fosca.\nSi fem l'habitual repàs més o menys exhaustiu a la temperatura màxima, en aquest cas a la registrada el passat divendres 22 de febrer al Baix Empordà, es veu com va pujar de manera molt important a tots els llocs, respecte el dijous.\nPer exemple, a Castell d'Aro la temperatura màxima va ascendir 10,2 ºC respecte el dia abans, a Torroella de Montgrí pujà 7,4 ºC i a La Tallada d'Empordà ascendí 6,6 ºC.\nA Palamós va pujar 10,0 ºC.\nEn aquest sentit, els 25,1 ºC enregistrats a Castell d'Aro van ser la màxima més alta del dia, en canvi, els 22,9 ºC de Palafrugell van ser la màxima més baixa.\nFinalment, la temperatura mínima va experimentar un ascens més o menys marcat en totes les estacions meteorològiques.\nA Castell d'Aro la mínima va pujar 2,3 ºC respecte el dia anterior, a La Tallada d'Empordà pujà 1,0 ºC i a Monells ascendí 0,8 ºC\nA Palamós va ascendir 0,7 ºC.\nEls -0,1 ºC que hi van haver a Monells foren la mínima més baixa de la jornada, per contra, els 6,3 ºC de Palafrugell es quedaren com a mínima més alta. Dades de Meteoclimatic i Meteocat\nMàximes registrades el passat divendres 22 de febrer al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nCastell d'Aro 25,1 ºC (4,1 ºC)., Torroella de Montgrí 24,1 ºC (2,7 ºC)., La Tallada d'Empordà 23,9 ºC (0,3 ºC)., La Bisbal d'Empordà 23,6 ºC (0,5 ºC)., Monells 23,5 ºC (-0,1 ºC).\nMés fotos del passat divendres 22 de febrer\nEtiquetes de comentaris: Climatologia, Fotos, Mar, Previsions/seguiment meteorològic\nMar de fons a Cala Estreta el passat dijous 10 de gener. El passat mes de gener va ser molt sec, ja que només vàrem comptabilitzar 7,4 mm, quan la mitjana climàtica és de 48,9 mm. També va ser un mes un xic càlid, amb una temperatura mitjana 0,5 ºC més elevada que la mitjana climàtica.\nTemperatura màxima absoluta: 20,1 ºC, el dia 6.\nTemperatura mínima absoluta: 2,4 ºC, el dia 4.\nTemperatura mitjana mensual: 9,1 ºC (mitjana climàtica 8,6 ºC)\nMitjana de les temperatures màximes: 12,9 ºC (mitjana climàtica 12,8 ºC)\nMitjana de les temperatures mínimes: 5,2 ºC (mitjana climàtica 4,4 ºC)\nHumitat relativa màxima absoluta: 96 %, el dia 2.\nHumitat relativa mínima absoluta: 15 %, el dia 6.\nPressió atmosfèrica màxima absoluta: 1031 hPa, el dia 4.\nPressió atmosfèrica mínima absoluta: 993 hPa, el dia 31.\nRatxa màxima de vent: 87 km/h, el dia 9.\nDies de precipitació (7 dies, també pot ser rosada): dia 2 (0,2 mm)., dia 17 (1,4 mm)., dia 18 (0,2 mm)., dia 20 (4,6 mm)., dia 21 (0,2 mm)., dia 27 (0,4 mm)., dia 28 (0,4 mm)\nPrecipitació total: 7,4 mm (mitjana climàtica 48,9 mm)\nDijous 21 de febrer: cel ras, torna el garbí i temperatura màxima de 17-18 ºC\nTemps assolellat a la platja Gran de Palamós i un practicant de surf d'estel, el passat dijous 21 de febrer al migdia.\nEl vent de garbí es va reforçar una mica a la badia de Palamós durant el passat dijous 21 de febrer.\nTal com succeeix normalment, les primeres hores del dia van estar marcades per una absència de vent, no obstant això, el temps assolellat i el contrast de temperatures entre l'aire fred del damunt del mar i l'escalfament notable del sòl cap a l'interior, generaren un destacat flux de component sud en superfície.\nL'aire notablement càlid per l'època de l'any que hi havia a 1500 metres d'altura, amb isotermes de 6,1 ºC a 850 hPa (dada del radiosondatge de Barcelona de les 12:00h), el cel asserenat i el vent de garbí que entrà reescalfat terra endins, van deixar-nos moltes màximes de 17 a 18 ºC a la comarca baix-empordanesa, un fet que malauradament ja comença a ser massa habitual en aquest hivern descafeïnat que li falta poc per acabar (la primavera climatològica comença l'u de març).\nA Monells van enregistrar una temperatura màxima de 18,2 ºC, 17,8 ºC a Bellcaire d'Empordà, 17,6 ºC a Les Olives, 17,6 ºC a Sobrestany, 17,5 ºC a La Bisbal d'Empordà, 17,3 ºC a Verges i 17,3 ºC a La Tallada d'Empordà.\nAixí mateix, un cop més, la "caloreta" no es va traslladar a la línia de costa per culpa del vent fred i humit de mar, el qual marcà una ratxa màxima de 31 km/h al nucli antic de Palamós i una velocitat mitjana de 15 km/h a partir del migdia. A la nostra vila només s'enregistraren 13,2 ºC de màxima en el nucli antic de Palamós o 14,1 ºC a La Fosca.\nD'altre banda, el cel ras de la matinada i la manca de vent en hores nocturnes, van fer baixar el mercuri respecte els dies anteriors i aparegueren algunes febles gelades, amb -0,9 ºC a Monells, -0,7 ºC a La Tallada d'Empordà i -0,3 ºC a La Bisbal d'Empordà.\nTemps assolellat i marejol aixecat pel garbí, el passat dijous 21 de febrer al migdia.\nMés dades meteorològiques del passat dijous 21 de febrer del 2019 a Palamós., temperatura màxima 13,2 ºC (14,9 ºC al passeig del Mar i 14,1 ºC a La Fosca), mínima 5,2 ºC (3,8 ºC al passeig del Mar i 4,2 ºC a La Fosca).\nCel ras tota la jornada.\nVent: fins les 11:30h hi va haver vent en calma., a partir de llavors vent del S i SSO, a 5 km/h de mitjana., a partir de les 13:00h bufà vent del S, SSO, SSE i SO, a 15 km/h de mitjana., a partir de les 19:30h vàrem tenir vent del SO i O, a 2-5 km/h de mitjana o hi hagué vent en calma.\nEstat de la mar amb mar plana o arrissada al matí, marejol o un xic de maror a la tarda., mar endins hi havia de marejol a maror (onatge sig. de 0,23 metres a les 08:00h davant del cap de Begur, de 0,23 metres a les 12:00h, de 0,47 metres a les 18:00h i de 0,7 metres a les 22:00h).\nPressió atmosfèrica màxima 1029 hPa, mínima 1026 hPa. Humitat relativa màxima 89 %, mínima 75 %. (Dades de meteoclimatic.com i Puertos del Estado)\nCel ras a la platja Gran de Palamós i practicants de surf d'estel, el passat dijous 21 de febrer al migdia.\nCel ras a la badia de Palamós i practicant de surf d'estel, el passat dijous 21 de febrer al migdia.\nSi fem l'habitual repàs general a la temperatura màxima, en aquest cas a la registrada el passat dijous 21 de febrer al Baix Empordà, podem comprobar l'existència d'un ascens més o menys marcat cap a l'interior, però a prop del mar va baixar.\nPer exemple, a Monells la temperatura màxima va pujar 2,0 ºC respecte el dia anterior i a La Bisbal d'Empordà va ascendir 1,0 ºC, per contra, a Castell d'Aro van tenir una màxima 2,0 ºC més baixa i a Palamós baixà 1,2 ºC.\nEn aquest sentit, els 18,2 ºC registrats a Monells van ser la màxima més alta del dia, en canvi, els 13,2 ºC de Palamós van ser la màxima més baixa.\nFinalment, la temperatura mínima va descendir amb més o menys ganes respecte el dimecres.\nA Monells la mínima baixà 4,4 ºC respecte el dia abans, a Castell d'Aro va baixar 2,3 ºC i a Torroella de Montgrí descendí 1,9 ºC.\nA Palamós va devallar 3,6 ºC.\nEls -0,9 ºC que hi van haver a Monells van ser la mínima més baixa de la jornada, per contra, els 6,7 ºC de Sant Feliu de Guíxols es quedaren com a mínima més alta. Dades de Meteoclimatic i Meteocat\nMàximes registrades el passat dijous 21 de febrer al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nMonells 18,2 ºC (-0,9 ºC)., La Bisbal d'Empordà 17,5 ºC (-0,3 ºC)., La Tallada d'Empordà 17,3 ºC (-0,7 ºC)., Torroella de Montgrí 16,7 ºC (0,4 ºC)., Castell d'Aro 14,9 ºC (1,8 ºC).\nCel ras i marejol aixecat pel garbí, el passat dijous 21 de febrer al migdia.\nCel ras i practicant de surf d'estel, el passat dijous 21 de febrer al migdia.\nDimecres 20 de febrer: núvols anticiclònics i temperatura mínima al final del dia\nImatge del satèl·lit Meteosat en format visible del passat dimecres 20 de febrer a les nou del matí. Veiem una extensa capa de núvols baixos tapant el cel a la nostra àrea.\nEls núvols baixos van tornar a cobrir el cel durant la matinada i el matí del passat dimecres 20 de febrer.\nTot i que generalment l'anticicló impedeix que es formin núvols, altre vegada aquest fet no va impedir que el cel es mantingués bàsicament ennuvolat fins al migdia. L'origen d'aquests núvols està lligat al fenomen de la subsidència anticiclònica.\nEl principal fenomen que es produeix en els anticiclons és la subsidència, o descens de les masses d'aire (a les borrasques és a la inversa).\nCal tenir present que les masses d'aire, en descendir, pateixen un procés termodinàmic anomenat compressió adiabàtica, la qual cosa fa que s'escalfin i alhora provoquin l'aparició d'una inversió tèrmica en capes baixes de la troposfera (la temperatura puja amb l'alçada). Aquestes masses d'aire, en arribar a la superfície, s'expandeixen i s'estenen des del centre anticiclònic cap a les vores (en aquest cas la Costa Brava es trobava en una d'aquestes vores).\nLa formació d'aquests bancs de núvols estratocúmulus sobre la mar Mediterrània i el seu posterior desplaçament cap en terra, és degut a la formació de nuvolositat per sota de la capa d'inversió tèrmica. Molt possiblement, la formació de la capa de núvols baixos també estava lligava a fenòmens d'evaporació i cessió de calor des del mar cap a la massa d'aire existent immediatament per sobre.\nImatge del satèl·lit Meteosat en format visible del passat dimecres 20 de febrer a les tres de la tarda. Veiem el cel asserenat a la nostra àrea.\nAquests núvols baixos van impedir que la temperatura pogués baixar de forma decidida al llarg de la nit-matinada de dimarts a dimecres, per culpa de la manca de pèrdua de calor per radiació. Això va fer que, en principi, la temperatura mínima fos molt semblant a l'enregistrada el dia anterior. Malgrat tot, la desaparició dels núvols baixos a partir del migdia-tarda, va provocar que la temperatura mínima diària tingués lloc a darrera hora del dia, en comptes de donar-se de matinada o a primera hora del matí, coincidint amb un cel ras i una manca de vent.\nImatge del satèl·lit Meteosat en els canals infrarroig o format RGB, del passat dimecres 20 de febrer a les set del matí. Veiem un extens mantell de núvols baixos tapant el cel a la nostra àrea.\nMapa de pressió en superfície del passat dimecres 20 de febrer a les 4 de la matinada. Veiem l'extens anticicló que ens afectava.\nMés dades meteorològiques del passat dimecres 20 de febrer del 2019 a Palamós., temperatura màxima 14,4 ºC (15,4 ºC al passeig del Mar i 14,4 ºC a La Fosca), mínima 8,8 ºC (8,4 ºC al passeig del Mar i 9,2 ºC a La Fosca).\nEstat del cel: al matí predomini del cel ennuvolat, amb de 5/8 a 7/8 Sc., al migdia obertura de grans clarianes, amb de 2/8 a 4/8 Sc., a la tarda temps assolellat, amb de 0/8 a 2/8 Sc.\nVent: fins les 10:00h hi va haver vent de direcció SE, a 2 km/h de mitjana o vent en calma., a partir de llavors vent de direcció SO, a 2-5 km/h de mitjana., a partir de les 11:30h vent de direcció SSE, a 5-10 km/h de mitjana., a partir de les 13:30h va bufar vent del SSE, S, SE i ESE, a 5-10 km/h de mitjana., a partir de les 20:00h hi va haver vent del SO, a 2-5 km/h de mitjana o vent en calma.\nRatxa màxima de vent 23 km/h S (26 km/h a La Fosca).\nEstat de la mar amb marejol., mar endins també hi havia marejol (onatge sig. de 0,47 metres a les 08:00h davant del cap de Begur, de 0,47 metres a les 12:00h i de 0,47 metres a les 18:00h).\nPressió atmosfèrica màxima 1027 hPa, mínima 1022 hPa. Humitat relativa màxima 85 %, mínima 65 %. (Dades de meteoclimatic.com i Puertos del Estado)\nCel cobert de núvols baixos i fum de les cremes agrícoles, el passat dimecres 20 de febrer al matí. Font: càmera web de Sant Daniel (Calonge i Sant Antoni).\nTemps assolellat amb cel serè, el passat dimecres 20 de febrer a la tarda. Font: càmera web de Sant Daniel (Calonge i Sant Antoni).\nSi mirem més bé la temperatura màxima que va tenir lloc el passat dimecres 20 de febrer al Baix Empordà, es veu com va pujar de forma anecdòtica en totes les estacions meteorològiques, respecte el dimarts.\nPer exemple, a Torroella de Montgrí la màxima va ascendir 1,5 ºC respecte el dia anterior, a Monells ascendí 1,0 ºC i a Castell d'Aro va pujar 0,8 ºC.\nA Palamós la màxima pujà 0,3 ºC.\nEn aquest sentit, els 16,9 ºC de Castell d'Aro, de Verges i de Les Olives van ser la màxima més alta del dia, per contra, els 14,3 ºC de Palafrugell foren la màxima més baixa.\nEn relació a la temperatura mínima, veiem que va baixar amb major o menor intensitat a quasi tot arreu, respecte el dimarts, però cal tenir en compte que els registres es van donar al final del dia.\nAixí doncs, a La Tallada d'Empordà va descendir 3,9 ºC respecte el dia abans, a La Bisbal d'Empordà descendí 3,2 ºC i a Castell d'Aro baixà 2,1 ºC.\nA Palamós hi va haver una excepció, ja que la mínima va ser 0,1 ºC més alta.\nEls 1,8 ºC que hi van haver a La Tallada d'Empordà van ser la mínima més baixa de la jornada, en canvi, els 10,4 ºC de Sant Feliu de Guíxols es quedaren com a mínima més alta. Dades de Meteoclimatic i Meteocat\nMàximes registrades el passat dimecres 20 de febrer al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nCastell d'Aro 16,9 ºC (4,1 ºC)., La Tallada d'Empordà 16,6 ºC (1,8 ºC)., La Bisbal d'Empordà 16,5 ºC (2,3 ºC)., Monells 16,2 ºC (3,5 ºC)., Torroella de Montgrí 16,1 ºC (2,3 ºC).\nNúvols baixos i clarianes el passat dimecres 20 de febrer al migdia. Font: càmera web de Sant Daniel (Calonge i Sant Antoni).\nDimarts 19 de febrer: els núvols baixos donen una treva i permeten veure la superlluna\nFoto de la superlluna que es va poder veure el passat dimarts 19 de febrer al vespre.\nEl passat dimarts 19 de febrer vàrem poder gaudir d'un dels fenòmens astronòmics més destacats de l'any 2019: la superlluna.\nAbans que el nostre satèl·lit natural acaparés totes les mirades, els núvols baixos van ser els clars protagonistes del panorama meteorològic. Aquest fet feia presagiar que la visió de la Lluna es podia veure interferida, però aquest cop vàrem estar de sort.\nEl cel ennuvolat que hi havia al migdia-primeres hores de la tarda, es va anar desfent i va permetre observar un bonic espectacle natural, amb una lluna plena grandiosa emergint de l'horitzó al final de la tarda, la qual il·luminà la nit com un gran fanal.\nTot i que normalment és molt difícil poder realitzar fotos que captin els detalls que ens mostra la lluna plena (si la càmera no disposa de filtres lunars), sobretot quan aquesta ja es troba a certa alçada, el pas d'algunes restes de núvols baixos pel seu davant actuaren com a filtre natural, la qual cosa va disminuir la seva brillantor i facilità que les fotos poguessin captar la fisonomia de la superfície lunar.\nLa superlluna de febrer que vàrem tenir el passat dimarts, es considera la més gran dels propers 7 anys per les seves característiques.\nAquest fenomen astronòmic també s'anomena "Lluna de perigeu". Precisament, es diu superlluna perquè coincideix amb el perigeu del mes, és a dir, el moment en què l'òrbita del satèl·lit es trobarà més a prop de la Terra. En aquesta ocasió, la Lluna va assolir la seva fase plena el dimarts al vespre. En el perigeu d'aquest mes de febrer, la Lluna es trobava a 356.846 quilòmetres de distància del nostre planeta i s'observà un 14% més gran i un 30% més brillant del normal.\nUna altra foto de la superlluna que vàrem tenir el passat dimarts 19 de febrer. Els núvols baixos van eliminar la lluminositat de la Lluna i les fotos van permetre veure els detalls.\nEn un altre ordre de coses, els núvols baixos també van ser ben presents durant la nit-matinada de dilluns a dimarts. Aquest fet va provocar que la temperatura mínima no pogués baixar amb força.\nLa gran pujada que experimentà la temperatura mínima respecte els dies anteriors, va eliminar per complet les gelades nocturnes de l'interior de la comarca, ja que la mínima més baixa foren els 4,3 ºC de Monells.\nLa pujada més forta de temperatura va tenir lloc a Torroella de Montgrí. En aquesta població van enregistrar una mínima 5,6 ºC més elevada (dilluns 0,1 ºC i dimarts 5,7 ºC).\nPel que fa a la temperatura màxima, aquesta no va canviar gaire respecte el dilluns.\nNúvols baixos cobrint el cel el passat dimarts 19 de febrer a les 14:30h. Font: http://palamos.cam\nDades meteorològiques del passat dimarts 19 de febrer del 2019 a Palamós., temperatura màxima 14,1 ºC (16,1 ºC al passeig del Mar i 13,9 ºC a La Fosca), mínima 8,7 ºC (8,2 ºC al passeig del Mar i 8,2 ºC a La Fosca).\nEstat del cel: al llarg del matí es van observar de 5/8 a 7/8 Cu i Sc, alguns raigs crepusculars., a la tarda van aparèixer de 2/8 a 7/8 Cu i Sc, a més de 2/8 a 4/8 Ci, Cs i deixants dels avions.\nVent: fins les 12:00h vàrem tenir vent de direcció O i NO, a 2-5 km/h de mitjana o vent en calma., a partir de llavors vent del NE, a 5-10 km/h de mitjana., a partir de les 13:30h va bufar vent del E, SE i ESE, a 5-10 km/h de mitjana., a partir de les 17:00h bufà vent de direcció SE i ESE, a 2-5 km/h de mitjana., a partir de les 20:00h s'aprecià vent del SE, a 2 km/h de mitjana o vent en calma.\nRatxa màxima de vent 16 km/h NE (23 km/h a La Fosca).\nEstat de la mar amb marejol, mar de fons del SE., mar endins hi havia maror (onatge sig. de 0,59 metres a les 08:00h davant del cap de Begur, de 0,59 metres a les 12:00h i de 0,59 metres a les 18:00h).\nPressió atmosfèrica màxima 1023 hPa, mínima 1021 hPa. Humitat relativa màxima 89 %, mínima 70 %. (Dades de meteoclimatic.com i Puertos del Estado)\nNúvols baixos abundants i marejol, el passat dimarts 19 de febrer a les 14:39h. Font: càmera web del Club Nàutic Costa Brava (Palamós).\nDeixants dels avions observats el passat dimarts 19 de febrer durant l'ocàs. Font: càmera web de Sant Daniel (Calonge i Sant Antoni).\nEn relació al comportament de la temperatura màxima assolida al Baix Empordà el passat dimarts 19 de febrer, es pot constatar un comportament diferent segons el punt que estudiem, a més, els canvis foren poc rellevants, respecte el dilluns.\nPer exemple, a Castell d'Aro van tenir una màxima 0,4 ºC més alta, a La Bisbal d'Empordà va baixar 0,6 ºC i a La Tallada d'Empordà no va variar.\nA Palamós va descendir 0,4 ºC.\nEls 16,3 ºC de Calonge van ser la màxima més alta, per contra, els 13,9 ºC de Palamós-La Fosca foren la màxima més baixa.\nSi ens fixem en la temperatura mínima, podem comprobar com va pujar de forma important a la major part de poblacions, respecte el dia abans.\nPer exemple, a Torroella de Montgrí la mínima va ascendir 5,6 ºC respecte el dia anterior, a La Tallada d'Empordà ascendí 5,1 ºC i a Monells va pujar 4,7 ºC.\nA Palamós la mínima pujà 0,3 ºC respecte el dilluns.\nEls 4,3 ºC de Monells van ser la mínima més baixa de la jornada, per contra, els 8,7 ºC de Palamós es quedaren com a mínima més alta. Dades de Meteoclimatic i Meteocat\nMàximes registrades el passat dimarts 19 de febrer al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nCastell d'Aro 16,1 ºC (6,2 ºC)., La Tallada d'Empordà 15,9 ºC (5,7 ºC)., La Bisbal d'Empordà 15,2 ºC (5,5 ºC)., Monells 15,2 ºC (4,3 ºC)., Torroella de Montgrí 14,6 ºC (5,7 ºC).\nDues fotos més de la superlluna que vàrem tenir el passat dimarts 19 de febrer\nVídeos dels 4 dies de competició de la regata Palamós Optimist Trophy\nDilluns 18 de febrer: els núvols fan pujar la temperatura mínima\nImatge del satèl·lit Meteosat en format visible del passat dilluns 18 de febrer a les 12:30h. Veiem núvols baixos al golf de Lleó i un sistema frontal a l'oest de la península Ibèrica.\nLes matinades gèlides que es van enregistrar a poca distància del litoral baix-empordanès, van perdre pistonada durant el passat dilluns 18 de febrer.\nLa formació d'abundants núvols baixos al golf de Lleó, gràcies a un marcat flux de component sud i sud-est en superfície, i la seva posterior entrada cap a l'interior de la comarca, van impedir que hi hagués una pèrdua de calor per radiació. Això va frenar la caiguda del mercuri en hores nocturnes i la temperatura mínima va ser molt més elevada que l'enregistrada al llarg de les jornades anteriors.\nPer exemple, a Monells, l'indret del Baix Empordà on normalment es detecta una temperatura mínima més baixa, van tenir una mínima 3,5 ºC més elevada (diumenge -3,9 ºC i dilluns -0,4 ºC).\nA la nostra vila també vàrem tenir una mínima més alta que la donada el diumenge, la qual cosa provocà que hi hagués una matinada molt menys freda del normal, tenint en compte que ens trobem al mes de febrer.\nEl primer dia de la setmana ens va deixar una mínima de 9,0 ºC a La Fosca, 8,4 ºC al nucli antic de Palamós i 7,1ºC al Passeig del Mar.\nEn un altre ordre de coses, per segon dia consecutiu vàrem tenir la companyia del vent de migjorn i xaloc.\nEl vent de component sud i sud-est va assolir uns 5-10 km/h de mitjana, ratxa màxima 29 km/h a La Fosca i 23 km/h al nucli antic de Palamós., tot això gràcies a una configuració sinòptica molt semblant a l'observada el diumenge, amb un front gairebé estàtic a l'oest de la península Ibèrica i un anticicló de proporcions èpiques abraçant bona part d'Europa i centrat al Mediterrani central.\nMapa de superfície amb precipitacions del passat dilluns 18 de febrer a les set del matí. Veiem la situació abans descrita i les isòbares amb llarg recorregut marítim, aportant humitat.\nPosta de sol del passat dilluns 18 de febrer amb abundants núvols alts i alguns núvols baixos. Font: càmera web de Sant Daniel (Calonge i Sant Antoni)\nMés dades meteorològiques del passat dilluns 18 de febrer del 2019 a Palamós., temperatura màxima 14,5 ºC (16,1 ºC al passeig del Mar i 14,4 ºC a La Fosca), mínima 8,4 ºC (9,0 ºC a La Fosca i 7,1 ºC al passeig del Mar).\nEstat del cel: a primeres hores del matí es van veure de 2/8 a 4/8 Cu, Sc i St, boirina., al matí-migdia van aparèixer de 3/8 a 5/8 Cu i Sc, a més de 0/8 a 2/8 Ac., a la tarda s'observaren de 1/8 a 4/8 Ci, Cs i deixants dels avions, juntament amb 2/8 o 4/8 Cu i Sc.\nVent: fins les 09:30h s'observà vent del SO, a 2 km/h de mitjana o hi hagué vent en calma., a partir de llavors va bufar vent de direcció S i SSO, a 5 km/h de mitjana., a partir de les 11:00h hi va haver vent de component S i SSE, a 5-10 km/h de mitjana., a partir de les 14:30h s'aprecià vent del SSE i SE, a 5-10 km/h de mitjana.\nRatxa màxima de vent 23 km/h S (29 km/h a La Fosca).\nEstat de la mar amb marejol, mar de fons del SE., mar endins hi havia maror (onatge sig. de 0,94 metres a les 08:00h davant del cap de Begur, de 0,94 metres a les 12:00h i de 0,94 metres a les 18:00h)., alçada màxima de l'onatge 1,72 metres a les 13:00h.\nPressió atmosfèrica màxima 1024 hPa, mínima 1021 hPa. Humitat relativa màxima 93 %, mínima 71 %. (Dades de meteoclimatic.com i Puertos del Estado)\nNúvols baixos i clarianes el passat dilluns 18 de febrer al matí. Font: càmera web de Sant Daniel (Calonge i Sant Antoni)\nSi analitzem la temperatura màxima que va tenir lloc el passat dilluns 18 de febrer al Baix Empordà, es veu que els registres van baixar de forma anecdòtica a l'interior de la comarca, però a la costa va pujar un xic, respecte el diumenge.\nPer exemple, a Monells la màxima va descendir 0,7 ºC respecte el dia anterior i a La Bisbal d'Empordà també descendí 0,7 ºC, en canvi, a Castell d'Aro va pujar 0,5 ºC i a Palamós pujà 0,4 ºC.\nEn aquest sentit, els 16,1 ºC de Palamós (Passeig del Mar) van ser la màxima més alta del dia, per contra, els 13,9 ºC de Palafrugell foren la màxima més baixa.\nSi ens fixem en la temperatura mínima, podem observar un ascens més o menys marcat en totes les estacions meteorològiques, respecte el diumenge.\nPer exemple, a Monells la mínima va ascendir 3,5 ºC respecte el dia abans, a La Bisbal d'Empordà va pujar 3,1 ºC i a Castell d'Aro també ascendí 3,1 ºC.\nA Palamós pujà 3,1 ºC.\nEls -0,4 ºC que hi van haver a Monells van ser la mínima més baixa de la jornada, per contra, els 9,0 ºC de Palamós-La Fosca es quedaren com a mínima més elevada. Dades de Meteoclimatic i Meteocat\nMàximes registrades el passat dilluns 18 de febrer al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nLa Tallada d'Empordà 15,9 ºC (0,6 ºC)., La Bisbal d'Empordà 15,8 ºC (0,0 ºC)., Torroella de Montgrí 15,7 ºC (0,1 ºC)., Castell d'Aro 15,7 ºC (3,1 ºC)., Monells 15,4 ºC (-0,4 ºC).


Investigadors de l’UJI creen un mètode per a la detecció del consum potencial de cannabinoides sintètics\nCientífics de la Universitat Jaume I de Castelló han desenvolupat un sistema per a la detecció en saliva de compostos associats al consum de cannabinoides sintètics. Aquest sistema facilitaria la identificació de persones que hagen pogut fer ús d'aquest tipus de substàncies i permetria estalviar temps i diners en proves de control de drogues, ja que les més costoses i sofisticades sols es realitzarien en individus en què el consum potencial haja sigut provat.\nLes molècules identificades són components de sis herbes que s'empren per a la comercialització i consum de cannabinoides sintètics. La detecció s'ha assolit a partir de mostres de saliva de voluntaris que havien fumat aquestes herbes amb tabac. Les mostres van ser analitzades mitjançant espectrometria de masses d'alta resolució, una tècnica que permet identificar molècules a partir de la seua massa i de la dels seus ions productes generats. Les dades es van processar amb mètodes estadístics i bioinformàtics, i s'hi van poder detectar dos marcadors associats de manera específica al consum de les mescles d'herbes.\nEls cannabinoides sintètics són drogues que produeixen els mateixos efectes que el Î”9-tetrahidrocannabinol, principal principi actiu del cànnabis, malgrat tenir una estructura totalment diferent. A causa de l'àmplia varietat existent, els cannabinoides sintètics són molt difícils de detectar, ja que requereixen proves específiques. La detecció indirecta mitjançant la identificació de compostos que s'associen amb el seu consum, proposada pels investigadors de l'Institut Interuniversitari de Plaguicides i Aigües (IUPA), és, per tant, una alternativa en què cal seguir investigant per a fer accessible el seu ús en laboratoris de control de drogues forenses i de salut pública.\nSistema d'Alerta Primerenca de la UE\nEls cannabinoides sintètics són el grup més gran de substàncies monitorades pel Sistema d'Alerta Primerenca de l'Observatori Europeu de Drogues i Toxicomanies (EMCDDA, de l'anglès European Monitoring Centre for Drugs and Drug Addiction). Des de la seua detecció en Europa en 2008, s'han identificat 179 cannabinoides sintètics diferents.\nAquestes drogues es comercialitzen com a alternatives legals als productes naturals del cànnabis, ja que simulen els efectes psicotròpics del seu principal principi actiu. No obstant això, els efectes d'aquests anàlegs del cànnabis són més pronunciats i severs, i s'hi han registrat casos de toxicitat cardiovascular severa (incloent-ne la mort d'un estudiant), pèrdua ràpida de la consciència, depressió respiratòria, convulsions, deliris, agitació, psicosi i comportament agressiu i violent.\nSegons l'últim Informe europeu sobre drogues. Tendències i novetats, «les causes de la toxicitat greu d'aquestes substàncies són la seua elevada potencia i les males pràctiques de fabricació». Els cannabinoides sintètics es produeixen com a pols o olis i es venen com a «mescles d'herbes per a fumar». El procés de mescla està poc controlat i la distribució del producte és desigual, a més de no saber-se amb exactitud la quantitat exacta de droga, fet pel qual «pot ser que alguns productes continguen quantitats tòxiques de la substància, un fet que es tradueix en un major risc d'intoxicació greu». De fet, aquestes males praxis poden ser la causa de les intoxicacions massives registrades als Estats Units, a Rússia i també a Europa en els darrers anys.\nL'EMCDDA assenyala que, encara que «la informació existent indica que la prevalença del consum de cannabinoides sintètics és generalment baixa, aquestes substàncies tenen un potencial considerable de provocar danys. Es pot observar un indici d'aquest fet en les dades recents de Turquia, on l'augment global de les morts induïdes per drogues s'expliquen en part pel consum de cannabinoides sintètics».


S'apropa el primer Festival Senderista de les muntanyes de Prades i de la Costa Daurada\nEls propers 22, 23 i 24 d'octubre tindrà lloc el primer Festival Senderista de les Muntanyes de Prades/Costa Daurada organitzat pel Patronat de Turisme de la Costa Daurada, juntament amb els Consells Comarcals de la Conca de Barberà, de l'Alt Camp i del Baix Camp, i la revista Descobrir.\nEl Festival neix amb l'objectiu de donar un impuls al turisme d'interior i ensenyar i promocionar l'extensa natura que comparteixen. La iniciativa busca crear un nou model estratègic pel turisme de proximitat i oferirà un seguit d'activitats de guiatge professional amb els operadors de les tres comarques que dirigeixen conjuntament el projecte, com a resposta a les dificultats viscudes en el sector turístic degudes als darrers mesos de pandèmia i amb la finalitat d'impulsar noves estratègies per fomentar de nou l'activitat econòmica i recolzar els operadors locals de les activitats turístiques de les Muntanyes de Prades.\nAl llarg d'aquests tres dies, el Festival oferirà rutes guiades a peu, per a tots els públics, dutes a terme amb la professionalitat dels guies locals, per descobrir la cara més real i sovint desconeguda de diversos racons de les Muntanyes de Prades. L'oferta d'allotjament i restauració que ofereixen les tres comarques impulsores del projecte, també fomentarà la participació dels visitants al Festival.\nA més a més de les activitats de guiatge, també s'hi afegiran activitats paral·leles pròpies de l'entorn, que realitzaran els operadors habituals de la zona com ara tallers, tasts i exposicions per tal de donar a conèixer la riquesa cultural, gastronòmica i patrimonial del paisatge de la Costa Daurada.\nAquesta iniciativa s'emmarca dins dels valors de la Carta Europea de Turisme Sostenible per reforçar els valors vers la sostenibilitat, la cura i el civisme en el nostre paisatge, i s'inspira en els “Walking Festivals”, provinents dels països centreeuropeus, els quals, els últims darrers anys, s'han anat consolidant i tenen un fort impacte en el turisme local.\nPodeu trobar més informació del festival a:


Els aparcaments de Figueres es transformen en zones verdes - Empordà\nEls aparcaments de Figueres es transformen en zones verdes\nActivitats lúdiques promouen l'ús de la bicicleta i els desplaçaments a peu entre els infants. L'Ajuntament estrena el Park(ing) Day dins de la Setmana de la Mobilitat Sostenible i Segura\nANNA FONT 23.09.2017 | 10:37\nFigueres promou amb tallers la mobilitat sostenible CONXI MOLONS\nFigueres imagina com seria el centre sense espai per a l'aparcament de cotxes. La ciutat s'ha sumat un any més a la Setmana Europea de la Mobilitat Sostenible i Segura i per primera vegada l'Ajuntament s'ha adherit al Park(ing) Day, una iniciativa internacional que suprimeix els estacionaments de vehicles i els retorna als vianants, transformant-los temporalment en parcs.\nDes d'ahir fins avui, s'ha tallat el trànsit al carrer Ample i les places d'aparcament de zona blava s'han convertit en zones de tallers, jocs, xerrades, pintada de murals, música i projecció de documentals per tal que la ciutadania visualitzi els usos que pot tenir l'espai urbà quan no és ocupat per vehicles. Així, una catifa de gespa i grans testos d'arbres i arbustos han envaït el carrer Ample i en un ambient festiu i lúdic s'hi han programat jocs, pintada de murals, hort urbà i xarranca. Ahir també s'hi va projectar el documental Bicicletes versus cotxes, acompanyat d'una taula rodona posterior i avui es tanca l'activitat amb concert de jazz al carrer. L'altre focus d'activitats pedagògiques s'ha traslladat a la Rambla i al carrer Sant Pau. Allà, els alumnes de primària de les escoles de la ciutat van pintar-hi murals al terra centrats en els problemes de mobilitat i possibles solucions. El resultat ha sigut murals pintats amb guix on el protagonisme ha recaigut en les flors, bicicletes i els autobusos.\nEn mans dels nens\nEl futur d'una ciutat més neta recau en els infants, assegura el regidor de Mobilitat, Francesc Cruanyes, per la qual cosa el consistori ha dirigit part de les activitats als nens i nenes de Figueres. «La mobilitat sostenible no passa només per aquestes actuacions pedagògiques sinó que hem de pensar en demà passat», ha assegurat Cruanyes, qui considera que les noves generacions «estan més conscienciades» sobre el problema mediambiental.\nLa setmana de la Mobilitat Sostenible és dur a terme arreu del món i promou els desplaçaments a peu i amb transport públic.


Grillglut Arnsberg Alemanya - Ofertes d'hotels amb els MILLORS DESCOMPTES EN LÍNIA\nOeventroperstr.15, Oeventrop, Arnsberg, Alemanya, 59823 - Veure al mapa\nAl visitar Arnsberg, vosté es sentirà com a casa a Grillglut, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nGrillglut també ofereix moltes instal.lacions per enriquir la seva estada a Arnsberg. Per a la comoditat i comfort dels seus clients, l'hotel ofereix express check-in/check-out, habitació familiar, restaurant, servei de bugaderia, bar.\nGaudiu de les comoditats d'alta gama com ara calefacció, escriptori, despertador, aparell de televisió, TV satèl•lit/cable per tal de relaxar-vos després d'un cansat dia. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Grillglut és un lloc ideal d'estada pels viatgers que busquin encant, comfort i facilitat a Arnsberg.\nTots els tipus de viatgers (55) Parelles (11) Viatgers en solitari (9) Famílies amb infants petits (11) Famílies amb infants grans (7) Grups (17)


Jaime Marsal: "Voluntariat és tornar una part del que hem rebut"\nEn Jaime Marsal té 69 anys i en fa nou que és voluntari de Voluntaris en Assessoria Empresarial (VAE). Actualment és el president d'aquesta entitat, que es dedica a assessorar a persones amb grans projectes i pocs recursos econòmics i a ajudar-los a emprendre o consolidar la seva aventura empresarial.\nEntitat: VAE, Voluntaris en Assessoria Empresarial\n9 anys. Vaig començar pocs mesos després de prejubilar-me\nPer tenir una activitat que m’omplís després de finalitzar la meva vida professional remunerada, a la vegada que em va permetre sentir-me actiu, en una tasca d’utilitat social.\nActualment sóc president d’aquesta entitat, amb responsabilitats de contactes institucionals, representació, integració dels socis voluntaris i gestió general. Abans, i encara en alguns casos en l’actualitat, he assessorat a persones que volien muntar una empresa o consolidar la que ja tenien i no podien pagar-se els serveis de consultors professionals. També he estat responsable de comunicació tant en la producció de materials com en la relació amb els mitjans i les xarxes socials. Actualment s’han incorporat socis voluntaris que fan, molt bé, aquestes tasques.\nServei i tornar una part del que hem rebut.\nVolare de Modugno (penso en la idea de tenir i donar ales).\nSón unes quantes i és la continuïtat i varietat l'autèntica experiència. Posats a escollir, penso al començament, quan vaig ajudar un jove periodista a establir-se pel seu compte i crear una editorial especialitzada en responsabilitat social. A més després se n'ha sortit força bé, amb una activitat de valor afegit social.\nEl voluntariat m’aporta autoestima. També relacions i nous amics. Crec que donem un servei d’utilitat social. Actualment, amb més valor relatiu pel fet que és gratuït en moments de manca de recursos econòmics i de retallades en els dels organismes públics.\nvoluntariat, Experiències de voluntariat, VAE


La meitat dels parcs eòlics projectats al Camp de Tarragona reben el vistiplau de la Ponència Ambiental | Notícies / Noticias Tarragona diari digital Tarragona21\nVista general d’un parc eòlic al nord de la Conca de Barberà. Foto: Cedida per Impuls Comunicació\nAl Camp de Tarragona, les promotores energètiques han presentat 20 projectes per construir nous parcs eòlics. Setze es concentren a la Conca de Barberà (alguns compartits amb l’Anoia i la Segarra) i la resta al Baix Camp, a Vandellós-l’Hospitalet de l’Infant. La Ponència d’Energies Renovables, que fa un primer cribratge de la viabilitat, ha donat llum verda a vuit i n’ha desestimat vuit. Aquests últims són Muntanyes dels Burgans, Planelles i el Motarro II, a Tivissa-Vandellòs; i Puig de Gaigs, Pla Serè, Pla del Codony, Serra Guixeres i Conca de Barberà IV, a diferents municipis de la Conca de Barbera. També hi ha en aquesta comarca tres parcs d’onze i dotze molins, de 66 i 72 MW de potència, que s’estan tramitant per via ministerial.\nEls parcs que han rebut un acord favorable de la Ponència per la seva ubicació són Vandellós, Trilla, Seré, Ondana, Portella, Plans d’Almenara, Rodó i Conca de Barberà III. Sumen 63 nous aerogeneradors que produiran més de 280 MW de potència. Actualment, en aquestes dues comarques tarragonines juntament amb el Priorat i l’Alt Camp, hi ha 240 molins de vent en funcionament, repartits en 14 centrals.\nL’òrgan col·legiat també avalua sis projectes de nous parcs solars, dels quals tres han rebut un informe d’emplaçament favorable. Es projecten a Vila-seca i Constantí (Tarragonès) i l’Arboç (Baix Penedès) en poc més de 35 hectàrees. Hi ha tres parcs més pendents de passar el tràmit a Vila-seca (Tarragonès), Cambrils (Baix Camp), i Sarral (Conca de Barberà).\nEls grups ecologistes de la Conca de Barbera i de la Baixa Segarra denuncien la massificació que pateix aquesta zona i asseguren que el model d’energia eòlica implantat en la darrera dècada no ha suposat cap desenvolupament socioeconòmic. «No ha frenat el despoblament, sinó que hi ha ajudat. Quan plou de seguida marxa la llum, no hi ha hagut cap millora amb un subministrament continuat i de qualitat», lamenta Jordi Pasalaigua, membre de Sobirania Energètica de la Baixa Segarra. Segons el seu parer, les centrals eòliques tampoc han creat llocs de treball, tal com prometien les empreses explotadores, ja que aquestes han subcontractat el manteniment de les instal·lacions.\nPasalaigua també assenyala que el decret 16/2009 no regula les compensacions econòmiques que reben els propietaris dels terrenys o els ajuntaments per a la instal·lació dels aerogeneradors i critica que darrere de les companyies hi ha oligopolis que només busquen «grans beneficis». «La Conca de Barbera, com la Terra Alta, el Baix Ebre o la Segarra, és una zona sobresaturada. El territori ja ha fet la solidaritat amb la producció d’energia. Hi ha moltes zones de Catalunya que també són bones i no s’hi ha presentat cap projecte, com al Montseny», ha apuntat l’ecologista. Per això, denuncia que el Govern no hagi planificat millor el mapa eòlic del país. «Aquestes grans empreses busquen sol barat – que és l’agrícola-, poca oposició social en zones despoblades amb nuclis petits. Amb el decret, la Generalitat ha dit a les empreses promotores que presentin els projectes on, com i quan vulguin», completa.\nAixí mateix, el membre de Sobirania Energètica de la Baixa Segarra subratlla les incoherències de la Ponència d’Energies Renovables pel fet que ha tombat el parc del Seré i del Codony, i en canvi, ha donat llum verda al Pla Seré. Es tracta de tres centrals situades als termes municipals de les Piles, Conesa i Santa Coloma de Queralt, una al costat de l’altra. «No sabem els criteris que fa servir la Ponència per donar l’emplaçament viable o no. En dues ha dictaminat que era inviable per motius de connectivitat biològica i en l’altre no», argumenta.\nPer tot plegat, els ecologistes tenen previst presentar al·legacions als avantprojectes i preguntes al Departament de Territori i Sostenibilitat per esbrinar si s’han renovat autoritzacions administratives antigues. Tampoc descarten accions més contundents, com ara talls de carretera per mostrar la seva oposició als nous parcs eòlics projectats al territori.\n80 MEUR d’ingressos\nPer la seva banda, l’Associació Eòlica de Catalunya, EolicCat apunta que els parcs eòlics que la Ponència d’Energies Renovables ha declarat viables suposaran ingressos de 78,9 milions d’euros per als municipis del Camp de Tarragona i les Terres de l’Ebre on s’instal·lin així com la creació de 68 llocs del treball directes, a més dels derivats de la construcció dels parcs – uns 270 a tot Catalunya-. La xifra inclou els impostos que recaptaran els ajuntaments (ICIO, IAE i BICE) i els milions d’euros que corresponen al lloguer dels terrenys on s’instal·len els aerogeneradors, durant els 25 anys de vida útil que tenen. L’entitat desglossa que els ingressos seran de 31,3 milions d’euros a la Ribera d’Ebre, 25,6 a la Conca de Barberà, 13,8 a la Terra Alta, 4,6 milions d’euros al Baix Camp i 3,6 al Baix Ebre.\nAnna Ferràs / Mar Rovira – ACN\n30/03/2018 Avís per vent aquest dissabte que al Camp de Tarragona pot superar els 70 quilòmetres per hora\n12/11/2017 Activada l’alerta del pla Ventcat per fortes ventades generalitzades a partir d’aquest vespre


La Confraria de la Mare de Déu de Montserrat de Valls inicia les celebracions de la patrona | EL PORTAL NOU\nHome Tradició La Confraria de la Mare de Déu de Montserrat de Valls inicia les celebracions de la patrona\nLa Confraria de la Mare de Déu de Montserrat de Valls inicia les celebracions de la patrona\nPortalNou Valls dimarts, d’abril 24, 2018 Tradició\nLa Confraria de la Mare de Déu de Montserrat de Valls té apunt els actes per celebrar la festa de la seva patrona. Com és tradicional, els actes giraran entorn a la realització del Tríduum, que començarà aquest dimecres, 25 d'abril, i s'allargarà fins el mateix dia de la festa, el divendres dia 27 d'abril. El Tríduum es realitzarà el dia 25, 26 i 27, a les 10 del matí, a l'església de la Mare de Déu del Carme, temple on la Confraria hi té la seu.\nEl primer dia del Tríduum, el dimecres dia 25 d'abril, l'oficiarà el pare Joan Maria Mayol, monjo i rector del Santuari de la Mare de Déu de Montserrat. A més, el divendres 27 d'abril, festa de la Mare de Déu de Montserrat, a les 7 de la tarda, s'oficiarà una missa solemne presidida per mossèn Joan Àguila, rector de la parròquia de la Mare de Déu del Carme. Al finalitzar la missa es podrà venerar la medalla de la Mare de Déu i es repartiran els ramells de boix beneits.\nLa Confraria de la Mare de Déu de Montserrat esta present a la ciutat de Valls des de l'any 1928, primer amb seu i capella en propietat a l'església de Sant Francesc. A partir de la dècada dels anys 70 del segle passat, i amb el tancament al culte de l'església de Sant Francesc, la Confraria es va traslladar a l'església de la Mare de Déu del Carme, lloc on encara es troba.


La Mutant i El Musical celebren el Dia Internacional de la Dansa amb u\nS'han preparat cinc recorreguts diferents que desembocaran en la plaça del Rosari en la qual tots els participants ballaran una coreografia preparada per a l'ocasió\nLa Mutant i el Teatre El Musical celebraran dissabte 28 d'abril a partir de les 12h el Dia Internacional de la Dansa amb una gran acció participativa pels carrers de Poblats Marítims. S'han preparat cinc recorreguts diferents que confluiran en la plaça del Rosari, en la qual tots els participants ballaran una coreografia preparada per Vicente Arlandis, Sandra Gómez, Santiago Ribelles i Cristina Nuñez per a l'ocasió. El vídeo tutorial del ball final es pot consultar en les xarxes socials de tots dos espais. També s'han preparat sessions d'assajos oberts a tothom el dimecres 25 i el dijous 26 a les 19.30h en el TEM.\nPer segon any consecutiu, el Teatre El Musical celebra el Dia Internacional de la Dansa amb una acció participativa pels carrers del Marítim. Com a novetat, enguany s'ha sumat al projecte La Mutant després de la seua reobertura fa unes poques setmanes. L'acció consistirà en cinc recorreguts pels carrers de Poblats Marítims. Les eixides es produiran a les 12h en La Mutant (carrer Joan Verdeguer), Paseig Neptú des de la dàrsena, un altre des de la cantonada del carrer Pavía amb Pescadors, un altre des del carrer Tramoyeres (Col·legi Santiago Apòstol) i l'últim des del Mercat del Cabanyal.\nDurant els recorreguts s'anirà ballant i assajant la coreografia que es ballarà de forma conjunta en la plaça del Rosari on confluiran els cinc recorreguts. L'acció està oberta a la participació de tots els veïns i veïnes del Cabanyal i de tota la ciutat de València que vulguen passar un matí de dissabte divertit retent homenatge a la dansa en el seu dia. Es recomana venir vestit amb perruques i malles colorides per a la celebració. En finalitzar l'acte, es llegirà un manifest sobre la dansa i la festa seguirà a l'interior del TEM on el hall es convertirà en una pista de ball i es podrà prendre un aperitiu per a reposar forces.\nDesprés de la positiva experiència de l'any passat, Olga Álvarez coordinadora artística del Teatre El Musical i La Mutant, ha assenyalat la intenció de continuar en el seu “afany per generar projectes col·lectius que impliquen a la comunitat”, així com incloure al nou espai escènic de la Mutant per a “establir projectes comuns” des dels teatres municipals de l’Ajuntament de València. “Este tipus d'accions reforcen la convivència entre associacions, centres educatius i col·lectius del barri, destacant la implicació de les Bandes de Música del Marítim que enguany acompanyen amb la seua música tots els recorreguts i tocaran en la plaça per al ball col·lectiu. L'objectiu és que els veïns i veïnes senten que el TEM i La Mutant són espais oberts on proposar i crear projectes de forma col·lectiva que revertisquen en el barri”, explica Olga Álvarez.


Vint anys de fotoperiodisme a Perpinyà - VilaWeb\nDissabte 30.08.2008 06:00\nVint anys de fotoperiodisme a Perpinyà\nEl festival Visa pour l'Image coprodueix dotze fotoreportatges inèdits\nVisa pour l'Image, el festival internacional de fotoperiodisme més important que s'organitza cada estiu a Perpinyà, arriba a una data rodona: el vintè aniversari. Fins al 14 de setembre una trentena d'exposicions ompliran alguns punts de la ciutat nord-catalana i s’oferiran vetllades fotogràfiques. En ocasió dels vint anys del certamen, el 5 de setembre hi haurà una vetllada especial amb un repàs dels esdeveniments més destacats des del 1989.\nLes projeccions a l'aire lliure es faran de l'1 al 6 de setembre, a quarts de deu de vespre, en el marc medieval del claustre del Campo Santo. Cadascuna començarà amb un repàs de dos mesos d'aquest any i, després, desenvoluparà un tema social. Al programa, s'hi inclouen els esdeveniments més importants de l'actualitat, com els conflictes entre Israel i Palestina, el de l'rac o el de l'Afganistan.\nEl festival s'ha associat amb dotze revistes internacionals, entre les quals hi ha National Geografic Magazine, Paris Match i Vanity Fair, per coproduir dotze fotoreportatges inèdits que hi seran exposats.\nEntre la trentena d'exposicions hi haurà alguns homenatges a fotògrafs desapareguts recentment, com la francesa Alexandra Boulat, guardonada amb un Visa d'Or el 1998, o el veterà Joe Rosenthal, autor de la coneguda foto dels 'marines' aixecant la bandera nord-americana a Iwo Jima a final de la segona guerra mundial. Justament, aquesta fotografia ha estat escollida com a cartell del festival.\nUn altre dels homenatjats enguany és David Douglas Duncan, de noranta-dos anys, amb l'exposició 'This is war', sobre la guerra de Corea; un treball fet el 1951 i que no s'ha tornat a exposar des del 1971.\nTambé hi ha una exposició sobre el Word Press Photo, el concurs de referència del fotoperiodisme mundial, i una sobre la premsa diària internacional que serà presentada en un nou espai d'exposició instal·lat en un antic polvorí militar.\nEls professionals del fotoperiodisme també tenen l'oportunitat de compartir opinions en la Setmana Professional, que va de l'1 al 7 de setembre.\nPremis Visa d'Or\nCom cada any, l'organització concedeix els Visa d'Or, que premien els millors reportatges realitzats entre el setembre del 2007 i l'agost del 2008. A més, també concedirà el Premi Jove Reporter de la Vila de Perpinyà, que decidirà un grup de directors de fotografia de magasins internacionals, i el Premi Canon de la Dona Fotoperiodista, atorgat per Canon i l'Associació de Dones Periodistes de França.


Comisión de Economía y Hacienda, en su sesión del día 23 de junio de 2009\nRe: Comisión de Economía y Hacienda, en su sesión del día 23 de junio de 2009\ncesc el Dv 03 Jul 2009, 14:22\ncorneli el Dv 03 Jul 2009, 09:45\nÉs ben clar que els polítics es van passat la pilota. Ja són uns quants els cops (veieu en el forum altres post) que per "incidents de darrer moment" no s'aproba una proposta de supresió del impost al Congrés de Madrid. Hem vist com just en el moment de votar la proposta (p.e. en la anterior a la present, també presentada per CiU), just en aquell moment, manquen un parell de diputats del PP o ERC no hi és o qualsevol altra cosa "incident" que fa no poder aconseguir el nombre de vots que calen per titat endavant l'iniciativa. Tots sabem que les propostes es "treballen" abans de la votació per aconseguir els vots suficients per a ser aprobades, amb majoría suficient, a la Comisió pertinent.\nQue potser ens prenen per babaus els polítics ? Sembla com si CiU, veient l'importància del tema (i el seu creixent ressó social, en part gràcies a la nostra tasca) per a les properes eleccions autonómiques del 2010, vulgui ja fer campanya sobre el tema i poguer dir, a més a més, que ja CiU havia plantejat moltes proposicions a Madrid... Cal dir als Srs Sanchez Lliure i Duran LLeida (a Madrid) i Mas (a Barcelona) que el que volem són fets i no paraules; que ara CiU té força per fer coses. Que aquest impost ES LESIU pels catalans EN AQUEST MATEIX MOMENT i no és pas una questió més del tripijoc polític. La proba la tenen en la massiva resposta social al article publicat a "la Vanguardia" fa un parell de dies.\nAquest comportament del polítics, però, és simptomàtic de com ells veuen el problema (i com el tracten), a diferència de nosaltres, en aquest foro, que és una mostra de les iniciatives des de la societat civil. En consequència, ES TAMBE UN INCENTIU A SEGUIR BATALLANT PER LA SUPRESIO doncs els polítics sols actuaran des de la nostra pressió popular. Quan més llarga sigui la llista en aquest foro més força donem a la iniciativa de supresió. Quan més aviat iniciem campanyes (bus; anuncis; etc) millor.


Cap Vermell - Comunicat de Més per Capdepera/ Ple de febrer 2018\nComunicat de Més per Capdepera/ Ple de febrer 2018\n“En el darrer plenari municipal, l'equip de govern no va presentar cap punt ni acord per ser tractat, mostra de la desídia i inactivitat que regnen en el Consistori”\nEn el darrer plenari, els partits de l'oposició a l'Ajuntament de Capdepera ens vam trobar amb un fet molt poc usual en democràcia: a l'ordre del dia no hi havia cap punt ni acord. Tot i estar dos mesos sense haver-se celebrat cap plenari, resulta que no hi havia res a discutir ni res a acordar. Un cop aprovats els pressuposts en el plenari de desembre, amb l'ajuda del PP, pareix que el batle i els regidors han entrat en una fase d'inactivitat i desídia absolutes. Uns pressuposts, recordem, que s'obliden d'aspectes importants per al nostre municipi, com ja va denunciar MÉS en el seu moment.\nA aquest fet s'hi ha d'afegir la pràctica absència de comissions informatives en els darrers mesos: tan sols se n'ha fet una en els darrers dos mesos i en fa cinc que no se n'ha fet cap de medi ambient, només a tall d'exemple. Algunes de les explicacions oferides, com que hi ha hagut moltes festes, no fan sinó demostrar la situació que viu l'Ajuntament.\nTot això està passant quan estam pendents de diverses ordenances, alguna tan important com la d'ocupació de via pública -damunt la taula fa mesos-, i altres assumptes com les normes subsidiàries, el Passeig Marítim o el pla d'infraestructures i manteniment. De fet, a l'apartat de precs i preguntes, Més per Capdepera es va interessar per tots aquests temes.\nReclamam a l'equip de govern, en definitiva, que es posi les piles, es posi a treballar en totes les qüestions pendents i, sobretot, es reuneixi amb l'oposició per parlar-ne. El Consistori no pot seguir en aquesta situació de paràlisi i desídia.


9-N i La Vanguardia: l’editorial que argumenta l’enquesta - VilaWeb\nDijous 30.01.2014 10:10\n9-N i La Vanguardia: l’editorial que argumenta l’enquesta\nEl 22 de desembre, a més de l’anàlisi de Carles Pastor, el bitllet de Màrius Carol i una crònica de Enric Juliana, La Vanguardia dedica un editorial amb el títol de 'Hi ha marge' a l’enquesta que publica sobre el referèndum del 9-N.\nA continuació, reproduïm el primer paràgraf, tota una declaració d’intencions:\nEl 73,5% dels catalans és partidari que es convoqui una consulta com l’acordada recentment pel president de la Generalitat, Artur Mas, amb diversos partits de l’arc parlamentari català (CiU, ERC, ICV-EUiA i CUP), amb data 9 de novembre del 2014 i una doble pregunta, que convida a una certa ambigüitat, segons l’enquesta que el nostre diari publica avui. Hi ha ganes de votar, però el 67% considera que si el president del Govern espanyol, Mariano Rajoy, ofereix un acord per millorar substancialment l’autogovern de Catalunya, el Govern de la Generalitat hauria de negociar-hi. L’ànim pactista de la societat catalana continua inamovible. Hi ha marge. Un estret marge.\nHi ha unes quantes qüestions a comentar. En primer lloc, LV considera que la doble pregunta introdueix una certa ambigüitat. És cert que hi ha dues respostes clares el no a la primera pregunta i el sí-sí. En canvi, no se sap ben bé què vol dir el sí-no, sobretot si no hi ha cap proposta espanyola. En segon lloc, LV reconeix que hi ha ganes de votar, se suposa que el 9-N, atès que no ho explicita. En tercer lloc, afirma que el govern de la Generalitat hauria de negociar amb el govern espanyol si aquest ofereix un acord que millori significativament la situació actual. Aquí queda clara una qüestió que a l’anàlisi de Carles Pastor no s’aclaria. La negociació és de govern a govern. És a dir, és una solució a dos, que deixa de banda altres institucions i els partits que no governen. Aquesta mena de negociació recorda el peix al cove pujolià que sempre era un pacte entre governs i no pas entre institucions diverses i partits a l’oposició. En quart lloc, LV considera que l’acord ha de suposar una millora substancial de l’autogovern de Catalunya. S’ha de recordar que la pregunta de l’enquesta parlava d’un pacte fiscal i del blindatge de tres competències (cultura, llengua i educació). No s’hi esmentaven altres qüestions. En cinquè lloc, LV recorda l’ànima pactista dels catalans. En sisè lloc, LV afirma que el pactisme català es manté vigent. I, en darrer lloc, LV considera que continua havent-hi 'un estret marge' a l’acord.\nLes dues darreres oracions del darrer paràgraf són molt significatives perquè la primera coincideix amb el títol de l’editorial, mentre que la segona el limita. Segons aquestes oracions, el marge de què parla LV és estret. Una visió, doncs, no del tot optimista. En canvi, el títol de l’editorial és molt més optimista perquè no utilitza l’adjectiu estret, el qual resta importància al marge per negociar de què parla LV.\nDesprés d’analitzar el resultat de l’enquesta, LV afirma el següent:\nRetrat de Nadal del 2013: la societat catalana, dividida en dues meitats gairebé idèntiques. Retrat amb un matís important: el suport a la independència es reduiria al 40,99% si comportés la sortida automàtica de Catalunya de la Unió Europea, tal com han advertit rellevants portaveus de Brussel·les. No és un matís menor.\nAquest fragment de l’editorial es basa en una suposició discutible: les enquestes reflecteixen fidelment la realitat. A partir d’aquesta suposició, LV estableix que la seva enquesta és el 'retrat de Nadal de 2013'. Aquest retrat no té en compte, per exemple, els marges d’error de qualsevol enquesta. El retrat de Nadal de 2013 és exactament el que vol el diari: Catalunya està 'dividida en dues meitats gairebé idèntiques'. Aquest resultat li permet presentar la tercera via com a sortida intermèdia que supera la situació actual.\nPer acabar el paràgraf, LV treu l’espantall que Catalunya quedi fora de la Unió Europa. Diu que no és 'un matís menor'. LV, diu, però, una veritat a mitges: la independència de Catalunya 'suposaria la sortida automàtica de la Unió Europa', però obvia que Catalunya pot demanar-hi l’ingrés. No està escrit enlloc que la negociació hagi de durar dècades. Aquest matís que no és menor tampoc no té en compte que en el supòsit que planteja LV el sí a la independència passa del 44,90% al 40,99%, és a dir, la pèrdua del sí (el 3,91% en xifres absolutes i el 9,13% en xifres relatives) no és un descens tan elevat com pretén fer veure LV, sobretot si es té en compte el context que planteja el diari. Evidentment, és una pèrdua de vots gens menyspreable, però, atesa la gravetat de l’advertència, mostra que la voluntat d’assolir la independència és molt consistent. Una altra cosa és sigui suficient perquè els votants a favor de la independència guanyin el referèndum.\nTot l’anterior permet que LV comenci el paràgraf següent d’aquesta manera:\nAixí de complex és el quadre de la societat catalana, segons l’enquesta realitzada per l’empresa Feedback per a La Vanguardia [...]\nEn definitiva, LV arriba a la conclusió que el quadre de la societat catalana és complex. Per això, en el darrer paràgraf de l’editorial escriu:\nEls catalans són cada vegada més conscients del que està en joc. La crítica i el descontentament amb l’actual estat de les coses és molt intens, però les posicions pactistes no decauen, al contrari, creixen. És per això que encara hi ha marge per a l’entesa des de la moderació, és a dir, des d’una intel·ligent predisposició al diàleg, a Barcelona i a Madrid.\nSegons LV, la complexitat que presenta la societat catalana es resol mitjançant la presa de consciència del que està en joc, la qual cosa implica el pactisme, la moderació i el diàleg. Així, LV defensa implícitament que el suport a la independència minva a mesura que la gent es va fent més conscient 'del que està en joc'. Aquesta idea s’ha de prendre en el sentit que la gent cada vegada és més conscient del que pot perdre. Sibil·linament, LV associa 'el que està en joc' amb la idea de perdre alguna cosa. No és pas l’única manera de ser cada més conscient del que està en joc. Perquè hi ha una altra possibilitat: la gent incrementar el suport a la independència a mesura que vagi sent conscient que pot sortir guanyant.\nCom en un editorial que ja ha esdevingut un clàssic de la tercera via, LV torna a demanar moderació, la qual cosa implica diàleg i pacte. Ja hem comentat que aquest diàleg no inclou el conjunt de la societat, sinó els governs. I, encara que no les esmenti, les elits econòmiques.\nEn aquest sentit, és important remarcar que la proposta de LV no esmenta en cap moment que, en cas d’assolir l’acord, els ciutadans de Catalunya l’hagin de votar.\nEn conclusió, LV fa servir els resultats de l’enquesta per tornar a presentar en societat la tercera via, ara, quatre dies després que hagi començat el regnat de Màrius Carol.


Concert de les Nits Musicals de la Brufaganya, darrer de la temporada. – Tribus de la Segarra\nConcert de les Nits Musicals de la Brufaganya, darrer de la temporada.\nConcert de les Nits Musicals de la Brufaganya,\nDarrer de la temporada\nDissabte 8 de setembre: Concert del DUO DeLIS.\nDues noies, Irina Veselova, russa, i Irma Bau Rubinat, catalana, de Vic, formen un duo, la Irina toca el piano, l’Irma el violoncel.\nSentir-les tocar desperta un munt de sensacions. El so del piano, un piano de cua, és impressionant, i la força i l’ímpetu amb què toca la Irina omple tota l’església. En la primera part, tres peces del compositor Edvard Grieg -1843-1907- el piano agafa molt protagonisme. L’obra està escrita per a piano i violoncel. Totes les obres depenen sempre del qui les ha compost, però també, i molt, dels músics que les interpreten, perquè cada un té la seva personalitat, el seu temperament, i això es trasllada en la interpretació que fan.\nLa força i l’ímpetu amb què toquen les dues intèrprets és espectacular, és com un remolí que t’arrossega i se t’endur. Les peces que toquen no són fàcils, però elles, amb la seva habilitat i virtuosisme, fan que ho sembli.\nLa segona part, són peces del compositor Ernest Bloch -1880-1959- Aquesta vegada qui agafa més protagonisme és el violoncel, i en molts moments sembla que el piano tan sols l’acompanyi i ho faci d’una manera discreta. Ara, doncs, és el violoncel el que ens fa remoure els sentiments, perquè les tres peces són d’una gran delicadesa, i d’una gran sensibilitat i suavitat. El tema s’hi presta, perquè la primera de les peces és una Pregària, l’altre una Suplicació i l’última, una cançó jueva. L’entrega i el sentiment que hi posa l’Irma són impressionants, i es contagia i no deixa a ningú indiferent.\nPer acabar, toquen “Le Grand Tango” d’Astor Piazzzola -1921-1992- Aquí tant el piano com el violoncel passen a tenir el protagonisme a parts iguals. I de nou, la força, la vitalitat, l’entrega, la passió i els sentiments ho omplen tot. T’adones que l’espai de l’església queda petit per enquibir tota aquesta potència, i per força s’ha d’expandir molt més enllà. L’entrega tant de la Irina com de l’Irma és total, ho donen tot, ho entreguen tot.\nTothom dret i aplaudint després de les espectaculars actuacions. Les concertistes ho han donat tot i el públic n’és conscient, conscients de l’esforç, del treball, de la perfecció, l’entrega i la força de la seva actuació.\nDesprés de tants aplaudiments, la Irina i l’Irma es posen a tocar una peça de Chopin, l’Irma la dedica al seu germà, l’emoció acaba torbant a la violoncel·lista, que s’hi entrega en cos i ànima, i fa que tots acabem contagiats dels seus sentiments.\nAl sortir, són molts els que les feliciten, sento una veu que diu: jo no hi entenc gaire de música, però sí d’emocions, i avui, tot el que heu fet m’ha arribat molt endins.\nAquesta frase segurament resumeix molt bé el sentiment d’aquesta nit de molts de nosaltres. La música, envoltada d’emocions, ens ha arribat molt.\nLa Irina i l’Irma no fa molt que es coneixen, va ser a principis del 2017, i de seguida van congeniar, establint-se una relació molt estreta entre elles, que les va portar ben aviat a formar un duo estable. I a partir d’aquest moment van aconseguir diversos premis i un reconeixement tant en l’àmbit nacional com internacional. Abans de constituir-se en duo, tant una com l’altre ja havien assolit individualment un gran reconeixement i molts premis.\nDe ben segur que la carrera de DUO DeLIS no pararà de créixer, obtenint més i més èxits.


Holanda clava un altre cop dur a la credibilitat del jutge Llarena – Avantguarda.cat\nOriol Domingo 31 de maig de 2018 Contrapunts\nUn altre país de la Unió Europea, Holanda, decideix no detenir al conseller Lluís Puig malgrat l’euro ordre del jutge Pablo Llarena. Ho explica www.noticiasdecatalunya.com\n1. Holanda desatén l’euro ordre per defecte de forma, seguint els passos dels jutges belgues. Se suma a Alemanya, Escòcia, Suïssa, Dinamarca i Anglaterra com a països democràtics amb separació de poders i una justícia justa.\n2. El nou revés per a Llarena i la justícia espanyola arriba la mateixa setmana que des de l’Unió Europea s’ha demanat als estats membres que facin un adequat i legal de les euro ordres, amb referència explícita al règim espanyol.\n3. Va quedant molt clar que el jutge Llarena acabarà sense veure satisfetes cap de les seves peticions a la justícia europea. Pot ser que, en algun cas, extradeixin algun polític català per malversació, el que faria gairebé impossible jutjar els ostatges que estan en presons espanyoles per delictes majors. Fins i tot la malversació sembla difícil de justificar després de les paraules del ministre Cristóbal Montoro negant la malversació.\n4. Les mentides, segons www.noticiasdecatalunya.com, poden arribar lluny en el sistema espanyol, on mitjans de comunicació, jutges i polítics menteixen i manipulen per salvar la unitat. Però la Unió Europea fa justícia i tots els exiliats, tots, estan al carrer mentre alguns polítics catalans porten mesos en presons espanyoles sense judicis ni, cosa molt més greu, sense indicis reals de delictes.\nEl monàrquic Pedro Sánchez vol un ministre que desinfecti Catalunya


STEI Intersindical - L’STEI Intersindical sol·licita la paralització de les oposicions perquè no és una mesura efectiva contra l'abús de temporalitat\nNo és una mesura efectiva contra l'abús de temporalitat\nHem votat també en contra de l'oferta pública d'ocupació ja està feta a l’empara d’un reial decret que no transposa la Directiva Europea\nLa Conselleria s'ha compromès a demanar un informe jurídic al Ministeri sobre la possibilitat d’ajornar les oposicions\nL’STEI Intersindical ha fet, a més, tota una sèrie de propostes sobre el model d’oposicions actuals i altres aspectes més tècnics de la convocatòria. Algunes ja les hem anat defensant de fa molts anys ençà. Aquestes són les més importants:\nProves no eliminatòries i doble via d’accés.\nPossibilitat d’augmentar la puntuació de la part pràctica de la primera part de la prova, ja que el RD 276/2007 ho permet.\nActualització dels currículums. Urgeix reclamar-ne a Madrid l'actualització i més després de la nova Llei.\nFer una previsió de les places a convocar a llarg termini. Al País València, altres anys, es donava a conèixer el nombre de places amb vista al concurs d’enguany, l’any que ve, l’altre... Per què a les Illes ho hem de saber tot d’any en any? Per què no podem dir a una persona que de la seva especialitat no hi haurà places en 2 anys o 3 anys perquè s'ho planifiqui.\nEl preu de les taxes ens sembla abusiu.\nLes dietes per als tribunals fa anys que no es revisen i són del tot insuficients.\nHi ha un greuge comparatiu per part dels examinands de les illes menors que s’han de desplaçar a l’illa gran per haver de fer l’examen amb el cost del bitllet, l’allotjament...\nFacilitar que tothom pugui fer els exàmens a la seva illa.\nAspectes del temari i supòsits pràctics d’algunes especialitats. En el cas de l’especialitat de Biologia, que les espècies es refereixin exclusivament a les Illes Balears, i en el cas de Perruqueria, els opositors no han de ser forçats a dur la persona a modelar.


Krakatoa, una explosió històrica | Sóc d'Alcàsser, sóc de l'Horta\nKrakatoa, una explosió històrica\nPublicat el 27 Agost 2013 per jesuslerma\nEl 27 d’agost de 1883 es va produir l’explosió més forta que la humanitat ha pogut mai escoltar, almenys això afirmen un bon grapat de científics. Jo sóc una mica escèptic pel que fa a eixa afirmació tan rotunda, la humanitat porta molt de temps mirant de fer malbé aquest planeta i la major part d’eixe temps no era capaç de deixar registre escrit per a coneixement de les generacions futures. Amb tot, no negaré que l’explosió del Krakatoa puga haver estat l’explosió més forta que l’ésser humà ha registrat per deixar memòria.\nA la part occidental de l’estret de la Sonda que separa les illes de Sumatra al nord i Java al sud, es troba l’arxipèlag de les illes Krakatoa. L’any 1883 estava format per tres illes principals, un illot i un grapat de roquers i bancs de sorra. Per la primavera els habitants de les illes van vore com el Perbuatan, el més septentrional dels volcans de l’illa Krakatoa (la més gran), també conegut com volcà Krakatoa, va entrar en erupció expulsant fum i lava com era habitual dels volcans de la zona. L’activitat del volcà va durar poc i la situació tornà a la normalitat.\nLa tranquil·litat va durar poc i a meitat del mes de juny el Krakatoa tornà a entrar en erupció, aquesta vegada amb més força. La nova erupció provocà marees excepcionalment altes i lluny de perdre força, anava augmentant la seua intensitat a mesura que passaven els dies. Fou així com arribà a la màxima activitat el 26 d’agost, eixe dia el Krakatoa expulsà un núvol de cendra de més de 25 quilòmetres d’alçada, les explosions eren seguides, els vaixells que estaven a menys de 20 quilòmetres del volcà foren afectats per una pluja de pedra volcànica amb alguns trossos de 10 centímetres de diàmetre i un xicotet tsunami va colpejar les costes de Sumatra i Java.\nEl pitjor, però, estava per arribar. El 27 d’agost quatre enormes explosions es van succeir entre les 05:30 i les 10:02, cadascuna d’elles va originar un tsunami amb onades de 30 metres d’alçada. La darrera fou la que s’ha catalogat com la més potent explosió que ha escoltat l’ésser humà, es va poder sentir a llocs tan allunyats com Austràlia (3.500 Km) o l’illa de Rodrigues (4.800 Km). La cendra va ser llançada a 80 quilòmetres d’alçada i tres quartes parts de l’illa Krakatoa van desaparéixer. El 28 d’agost l’erupció havia acabat i el lloc on estava el Perbuatan es trobava 550 metres sota el mar. Aquesta història semblava acabada fins que l’any 1927 una nova erupció féu emergir l’Anak Krakatau, literalment el fill de Krakatoa, al mig de les tres illes principals de l’actual arxipèlag. Aquest nou volcà no ha deixat de créixer fins l’actualitat i a dia de hui supera ja els 300 metres sobre el nivell del mar. Fins quan serà la del Krakatoa la major explosió escoltada per l’ésser humà?\nL'entrada va ser publicada el Esdeveniment i etiquetada Catàstrofes naturals, Natura sorprenent per jesuslerma. Guarda l'enllaç permanent.


ATLAS(Correspondència 2005-2007)Pere Salinas - Joan Navarro: Crítica A "EL PAIS" edició València\nCrítica A "EL PAIS" edició València\nUna miniatura del cosmos diu en algun moment Sòria que és el que han creat amb Atlas… Pinturatext de contorns inabastables, plasmació, recreació patida també de l’ésser que es resisteix a restar atrapat en les coordenades espai-temporals. Fugir del món per arribar al món, escriu també el poeta. “La partença com arribada”, ratifica encara. “Constantment”, prossegueix, “estem partint cap al futur que aviat esdevé present i, per tant, passat. Hi ha com una mena d’enyorament d’un temps i d’un lloc que tal vegada mai no han existit, però que l’imaginari ha construït. Tornar al moment en el qual el temps no existia i, per tant, no havia començat a escolar-se. Tornar a la instauració del temps. Al cau originari. Tornar a la mare. Al si matern. Al paradís líquid. Tal vegada tot açò no siga una altra cosa que un desig emmascarat de no desaparèixer del tot, de voler formar sempre part d’aquest cosmos, de voler ser molècula sense temps”. La mort, la distància, el record, el somni… suren com ombres al capaltard projectades contra l’esperit en el diàleg diàfan d’Atlas, esdevenen mots seguits de mots, color i forma poetitzada. “Tot són elements”, afirma Navarro, “que conformen el moll del nostre ésser. Sembla que aquests elements siguen tots negatius: Absència de vida, de proximitat, de presència… El record i la memòria. Sense memòria no seríem res: Éssers vius per a l’instant. No hi hauria la vida del record, ni tan sols la del somni. No sabríem que havíem viscut una vida onírica, que havíem realitzat algun desig no materialitzat, ni sabríem què és la distància física i temporal. El record ens humanitza, i el somni, i la mateixa mort quan tenim consciència d’ella”. I encara el temps: “el temps és la llera per on discorren les aigües de les nostres vivències. La pantalla on esdevenen les nostres accions. El marc que limita la nostra consciència d’éssers vius. Enllà del temps no hi ha temps, no hi ha història, ni existència. Som, per tant, éssers en el temps”. Darrera definició potser d’Atlas assajada pel poeta. Entre molts altres mots, trie: Escriure la pintura, pintar l’escriptura, el vent que travessa el bosc i s’esvaneix… (Del text inèdit de Joan Navarro, El llamp en la frontera). “No teníem res a perdre, només podíem sumar”, s’admira encara un Salinas gairebé gegant, d’esguard humit, a sota veu, a tocar d’una fulla seca de ginkgo, submergit en una atmosfera de rojos i blaus, tons de terra, foc, ratlles torçades, tremoloses, nervioses, de negra pena...\nPublicado por ATLAS Pere Salinas - Joan Navarro en 10:46


Txerníhiv - Viquipèdia, l'enciclopèdia lliure\nTxerníhiv (ucraïnès: Чернігів) o Txernígov (rus: Чернигов, en polonès Czernichów) és una ciutat d'Ucraïna i la capital administrativa de l'Óblast de Txerníhiv.\n51° 29′ 38″ N, 31° 17′ 41″ E / 51.4939°N,31.2947°E / 51.4939; 31.2947Coord.: 51° 29′ 38″ N, 31° 17′ 41″ E / 51.4939°N,31.2947°E / 51.4939; 31.2947\nÓblast província de Txerníhiv\nRaion Chernihiv Raion (en)\nGubèrnia de la Petita Rússia\ngubèrnia de Txernígov\nChernigov Viceroyalty (en)\nChernihiv Voivodeship (en) (1635–1667)\nChernigov County (en) (–1923)\nChernihiv Raion (en) (1923–2020)\nprovíncia de Txerníhiv (1932–)\nChernihiv Raion (en) (2020–)\nsiège de Tchernihiv (fr)\nChernihiv City Council (en)\n• Mayor of Chernihiv (en)\nVladyslav Atroshenko (en) (2015–)\nTxerníhiv és situada sobre la riba dreta del riu Desnà, 131 km al nord de Kíev.\nArticle principal: Principat de Txernígov\nTxerníhiv, o Txernígov, és una de les més antigues i més importants ciutats de la Rus de Kíev. La primera menció de la ciutat es remunta al 864. Del segle xi al segle xiii fou la capital del Principat de Txernígov. Fou presa i saquejada pels mongols en 1239. A partir de 1370, pertanyé al Gran Ducat de Lituània, i després estigué sota el domini, en 1503, del Gran Ducat de Moscou.\nEn 1611, la vila fou cedida a Polònia (Czernihow), però retornà a sobirania russa en 1654, en el marc de l'Estat ucraïnès de Bohdan Khmelnitski. El 1786, la ciutat era un llogarret sobretot poblat de petits russos (Ucraïnesos) petits artesans o comerciants (2.386), o inclús pagesos (1.124), i també cosacs (164), sacerdots, diaques i les seves famílies (141) i monjos o religioses (51). Hi havia 705 llars, 4 fàbriques de maons, 4 monestirs, 12 esglésies. Caterina II de Rússia feu tancar tres monestirs dels quatre que hi havia el 1786.\nEn 1802, la ciutat esdevingué la capital de la gubèrnia de Txernígov de l'Imperi Rus. La seva població era de 27.716 habitants en 1897 i 35.850 habitants el 1913. Els carrers il·luminats amb gas no foren electrificats fins al 1895. Al començament del segle XX hi havia quinze hotels a Txernígov, nou hostals, tres cabarets-bufets, una oficina de correus i una estació de telèfon (per a 138 abonats el 1912), un banc, tres caixes d'estalvis, una caixa de crèdit, un mont de pietat. El gran mercat es feia quatre vegades l'any i el mercat habitual tres vegades per setmana, el dilluns, el dimecres i el divendres. Hi havia 734 botigues i parades a la ciutat el 1910. L'ensenyament secundari estava assegurat al començament del segle XX per dues escoles professionals, dos liceus de comerç, una escola superior agrícola, un gran seminari i una escola secundària religiosa de nois. El 1897, un 53% dels habitants de la ciutat sabien llegir i escriure. El primer ensenyament en llengua ucraïnesa fou endegat després de la revolució d'Octubre de 1917 al liceu.\nEl poder bolxevic s'instal·là a Txhernígov l'1 de febrer de 1918, però la ciutat fou presa per l'exèrcit austro-alemany algunes setmanes més tard, el 12 de març de 1918, i transmeteren el poder a la dictadura de Petliura al final de l'any 1918, els partidaris del qual fugiren de la ciutat el 12 de gener de 1919, després de la intervenció dels exèrcits roigs.\nColumnata del teatre Xevtxenko\nMonument als morts de la Segona Guerra mundial al mont Boldina\nEl padró de 1926 compta 35 000 habitants del qual 57% d'ucraïnesos, 20% de russos i 10% de Juifs. Aquest any contemplà també l'obertura del teatre Xevtxenko; el 1934, és el torn de la sala de concerts de l'orquestra filarmònica i del museu Kotsiubinski i dos anys més tard, de l'estadi.\nDes de 1932, és la capital administrativa de l'óblast de Txernígov (o de Txerníhiv en llengua ucraïnesa).Hi havia 68.600 habitants el 1934.\nLa ciutat fou gairebé destruïda del tot durant la Gran Guerra Patriòtica (nom de la Segona Guerra mundial a l'URSS). La Luftwaffe bombardejà Txernígov l'agost de 1941, i destruí un 70% dels habitatges. La ciutat fou ocupada el 9 de setembre de 1941. 3.000 habitants foren morts després de ser empresonats desenes de milers foren afusellats als voltants de la ciutat. En dos anys d'ocupació, el nombre de víctimes als voltants s'estima en 52.500. La resistència s'organitzà al voltant d'Aleksei Fiodorov i d'altres partidaris. Finalment el 13è exèrcit del front central, sota les ordres de Nikolai Pukhov, alliberà la ciutat el 21 de setembre de 1943, després de tres dies de combats acarnissats. Les tres quartes parts de la ciutat estaven destruïdes.\nEl 1960, Txernígov tenia 90.000 habitants (69% d'ucraïnesos, 20% de russos, 8% de jueus, 1% de polonesos). El 1970, el nombre d'habitants s'elevava 159 000 i en 1980 a 245.000.\nVan néixer a Txerníhiv :\nAngèlica Balabanova (1878-1965), revolucionària\nVladímir Antónov-Ovséienko (1883-1939), polític i diplomàtic soviètic\nAnatoli Ribakov (1911-1998), escriptor rus i soviètic\nNina Lemeix (°1973), biatleta ucraïnesa\nOksana Khvostenko (°1977), biatleta ucraïnesa\nStepan Davydov (1777-1825), compositor i cantant.\nVa tenir un paper important a Txerníhiv :\nVegeu també: Categoria:Persones de Txerníhiv\nVista de l'església Santa Paraskeva o Església de Piàtnytska\nEsglésia de la Transfiguració, segle xi\nMonestir de l'Assumpció d'Eletski segle xi\nEsglésia de Sant Elies segle xii\nEsglésia de Sant Borís i Sant Gleb, 1120\nEsglésia de Piàtnytska, finals del segle xii\nEsglésia de Santa Caterina, finals del segle xvii\nCatedral de la Santa Trinitat, 1679-1695, on descansen les despulles de Sant Teodosi de Txerníhiv (mort el 1696, canonitzat el 1896)\nA Wikimedia Commons hi ha contingut multimèdia relatiu a: Txerníhiv\n(ucraïnès)(anglès) Web oficial\nMapa de Txerníhiv\n(rus) Mapa de carreteres Arxivat 2013-05-02 a Wayback Machine.\nObtingut de «https://ca.wikipedia.org/w/index.php?title=Txerníhiv&oldid=29695102»\nDarrera modificació: 15 març 2022 a les 20:13\nLa pàgina va ser modificada per darrera vegada el 15 març 2022 a les 20:13.


FORMACIÓ – Acció Fotogràfica Ripollet\nFORMACIÓ, Notícies, Uncategorized\nTaller d’edició amb Toni Peñarroya\nby afr afrupdated on maig 2, 2022 maig 2, 2022\nDissabte 30 es va fer un nou taller d’edició fotogràfica. En aquesta ocasió ens va acompanyar el fotògraf professional Toni Peñarroya, que ja ens va fer de jurat un cop.Ens va ensenyar el seu fluxe de treball amb els programes Bridge, Càmera RAw i Photoshop.En acabar el taller va regalar als assistents un parell de …\nConcursos, FORMACIÓ, Guanyadors, Notícies, Uncategorized\nENTREGA DE TROFEUS XIII MARATÓ FOTOGRÀFICA 2021\nby afr afrupdated on setembre 27, 2021 setembre 27, 2021\nEl diumenge19 de setembre es va fer l’entrega de trofeus als participants de la XIII marató fotogràfica festa major 2021, agraïm de tot cor la partcipació aquest any que encara en pandemia ha tingut força éxit. CLASSIFICACIÓ CATEGORIA FESTA MAJOR: 1r premi: AGUSTÍN PADILLA 2n. premi: FRANCESC LLADÓ 3r. premi: JORGE MARTÍN 4t. premi: JOAN …\nTALLER MACRO NATURA amb Marc i Xavi Albiac\nby afr afrupdated on maig 24, 2021 maig 24, 2021\nDissabte 22 de maig vàrem fer un altre taller amb molt d’ èxit amb els mestres Marc i Xavi Albiac, on vàrem aprendre noves tècniques per millorar la fotografia macro i de natura. Un fantastic matí de fotos.\nTaller lightpainting 2ª Edició per Joselo Guaman 3. Octubre de 2020\nby afr afrupdated on octubre 13, 2020 octubre 13, 2020\nDegut a l èxit de la primera edició varem repetir El mateix èxit, grans fotos i una tarda on varem aprendre molt. Gracies als participants i al Mestre Joselo Guaman. Recordeu Socis que encara que la COVID-19 ens faci la punyeta, el nostre club no para…, estigueu atens als nostres canals, tallers gratuïts i demes …\nTaller Marc Lion\nby afr afron setembre 24, 2020 setembre 24, 2020\nDissabte passat vam fer un nou taller amb el Marc Lion. Amb ell vam fer el darrer taller d’estudi, al mes de febrer i hem encetat amb ell el darrer trimestre. La gent s’ho va passar molt bé fent fotos a dues models professionals encantadores. Us deixem algunes fotos de making of i fotos de …